text:
World Missionary Press
Help From Above SEKOU SOT NAN SIYEL
Se Msye Watson Goodman ki te mete tout bon sijè
sa yo ansanm
Ti Liv sa a pa fèt pou Vann
"SEKOU SOT NAN SIYEL" se you ansanm vèse Lekriti
reuni pa sijè epi ki sòt nan dife-ran pàti Bib la. Mwen kwè pi bon komantè
sou Lekriti yo se Bib la limenm. Pawòl Bondye ke nou jwenn nan Bib la
"sòti nan syèl", e li kapab bay konsolasyon nan tout kè kap chache
jistis Bondye. Lè you moun repanti epi kite peche li yo, mete konfians li nan
Jezikri,
la resevwa lajwa e lapè Senyè a nan kè li. Se sak te rive nan lavi pam nan lane 1937, e depi lè sa a, mwen pa janm pèdi konminyon ak Senyè Jezikri a. Mwen ta lapriyè ou fè menm bagay jodi a, si ou poko konvèti.
—Watson Goodman
"Pawol Bondye an Ayisyen. ©Societe Biblique Haitienne, Editon Corrigee 1998 - United Bible Societies. Permission granted by American Bible Society."
LAMOU BONDYE A 1
Sou pwen sa a, Bondye moutre nou jan li renmen
nou anpil. Paske nou t'ap fè peche toujou lè Kris la mouri pou nou. –Women
5:8
Se te jou anvan fèt Delivrans jwif yo. Jezi te konnen lè a te rive pou l te kite tè sa a, pou l'al jwenn Papa a. Li pat manke renmen moun pa l yo ki te nan lemonn. Li te renmen yo nèt ale. –Jan 13:1
Pa gen pi bon jan pou ou moutre jan ou renmen
zanmi ou pase lè ou bay lavi ou pou yo. –Jan 15:13
Benediksyon ak kè poze sòti nan Jezikri tou, li menm ki te bay verite a jan l ye a, li menm premye pitit ki leve sòti vivan nan lanmò a, li menm ki chèf tout wa ki sou latè. Kris la renmen nou, li bay san li lè li mouri pou l te ka delivre nou anba peche nou yo. –Revelasyon 1:5
Paske, Bondye sitèlman renmen lèzòm li bay sèl Pitit li a pou yo. Tout moun ki va mete konfyans yo nan li p'ap pèdi lavi yo. Okontrè y'a gen lavi ki p'ap janm fini an. –Jan 3:16
Byen lwen, Senyè a te fè m wè li. Li t'ap di: Nou menm moun pèp Izrayèl, mwen p'ap janm sispann renmen nou. Se poutèt sa m'ap toujou aji byen ak nou. –Jeremi 31:3
DIVINITE JEZIKRI A 2
Tout moun fèt pou rekonèt jan sekrè relijyon nou an se yo gwo zafè. Li te parèt tankou yon moun. Lespri a fè nou wè jan li mache dwat devan Bondye. Epi tout zanj yo te wè l tou. Se li menm y'ap mache fè konnen nan tout nasyon. Se nan li moun toupatou mete konfyans yo. Apre sa, yo resevwa l nan syèl la. –1 Timote 3:16
Anvan Bondye te kreye anyen, Pawòl la te la. Pawòl la te avèk Bondye. Sa Bondye te ye, se sa Pawòl la te ye tou. Pawòl la tounen moun. Li te vin viv nan mitan nou, li mennen yon lavi ki te konfòm nèt ak verite a, ak renmen nan tout kè li. –Jan 1:1, 14
Mwen menm ak Papa m, nou fè yon sèl. –Jan 10:30
Tou sa pase konsa pou pawòl Bondye te mete nan bouch pwofèt la te ka rive vre. Men sa l te di: Men li, jenn fi a pral ansent, li pral fè yon pitit gason. Y'a rele l Emannwèl. (Non sa a vle di: Bondye avèk nou.) –Matye 1:22, 23
Jezi reponn li: Depi tout tan sa a mwen la avè nou, Filip, ou poko konnen m toujou? Moun ki wè m, li wè Papa a. Ki jan ou ka fè di: Moutre m Papa a? Gen lè ou pa kwè mwen nan Papa a? Ou pa kwè Papa a nan mwen tou? Tout pawòl mwen di nou yo, se pa nan mwen yo sòti. Papa a ki fè yonn ak mwen an, se li menm k'ap fè travay li. –Jan 14:9, 10
JEZI SE PITIT BONDYE A 3
Moun ki rekonèt Jezi pou Pitit Bondye a, Bondye fè yonn ak yo, yo fè yonn ak Bondye. –1 Jan 4:15
Zanj lan reponn li: Sentespri a pral vin sou ou. Pouvwa Bondye ki anwo nan syèl la pral kouvri ou tankou yon lonbray. Se pou sa tou, tipitit ki pral fèt la pral viv apa pou Bondye, y'a rele l Pitit Bondye. –Lik 1:35
Nou gen yon ti pitit ki fenk fèt. Bondye ban nou yon gason. Se li menm ki pral chèf nou. Y'a rele l: Bon konseye k'ap fè bèl bagay la, Bondye ki gen tout pouvwa a, Papa ki la pou tout tan an, Wa k'ap bay kè poze a! –Ezayi 9:6
Antan Pyè t'ap pale toujou, yon nyaj byen klere vin kouvri yo. Yo tande yon vwa sòti nan nyaj la, li di: Sa se pitit mwen renmen anpil la. Li fè kè m kontan anpil. Koute li. –Matye 17:5
Nonm lan reponn li: Mèt, di m ki moun li ye pou m ka kwè nan li? Jezi reponn li: Apa w'ap gade li Se li menm, Pitit Bondye a, k'ap pale avè ou la a wi. –Jan 9:36, 37
Se nan lavi Kris la t'ap mennen nan kò li a nou jwenn tou sa Bondye ye. –Kolosyen 2:9
JEZI DI NOU KI MOUN LI YE 4
Jezi reponn yo: Nou sòti anba, mwen menm mwen sòti anwo. Nou se moun tè sa a, mwen menm mwen pa moun tè sa a. Jezi reponn yo: Sa m'ap di nou la a, se vre wi: Abraram pat ankò fèt, mwen menm, mwen te la deja. –Jan 8:23, 58
Fanm lan di li: Mwen konnen Mesi a, moun yo rele Kris la, gen pou l vini tou. Lè l'a vini, l'a esplike nou tout bagay sa yo. Jezi reponn li: Mwen menm k'ap pale avè ou la a, mwen se Kris la. –Jan 4:25, 26
Toutotan mwen la sou latè, mwen se limyè k'ap klere tout moun ki sou latè. –Jan 9:5
Jezi di yo ankò: Sa m'ap di nou la a, se vre wi: Mwen se pòt pak mouton yo. –Jan10:7
Jezi di li: Se mwen menm ki leve moun mouri yo, se mwen menm ki bay lavi. Moun ki mete konfyans yo nan mwen, yo gen pou yo viv menm si yo rive mouri. –Jan 11:25
Nou rele m Mèt, nou rele m Senyè. Nou gen rezon, se sa m ye vre. –Jan 13:13
Jezi reponn li: Se mwen menm ki chemen an. Se mwen menm ki verite a, se mwen menm ki lavi a. Pèsonn pa ka al jwenn Papa a si li pa pase nan mwen. –Jan 14:6
KEK MIRAK JEZI TE FE 5
Apre sa, li bay lòd fè moun yo chita sou zèb la. Li pran senk pen yo ak de pwason yo, li leve je l nan syèl la, li di Bondye mèsi. Li kase pen yo, li bay disip yo. Disip yo menm mache bay tout moun. Tout moun manje vant plen. Apre sa, disip yo plen douz panyen ak ti moso ki te rete, yo pote ale. Te gen senkmil (5,000) gason konsa ki te jwenn manje pou yo manje, san konte fanm ak timoun. –Matye 14:19-21
Lè li fin pale, li di Simon konsa: Vanse kannòt la plis nan fon. Jete senn ou pou peche. Simon reponn li: Mèt, nou pase tout nwit lan ap travay san nou pa pran anyen. Men, paske se ou ki di nou fè sa, nou pral lage senn lan. Yo lage senn lan. Yo pran yon kantite pwason. Tèlman pwason yo te anpil, senn lan t'ap chire. –Lik 5:4-6
Te gen de avèg chita bò chemen an. Yo annik tande se Jezi ki t'ap pase, yo pran rele: Mèt, pitit David la, pitye pou nou. Jezi...di yo: Kisa nou vle m fè pou nou? Yo di li: Mèt, fè nou wè nan je nou ankò. Kè Jezi fè l mal pou yo, li manyen je yo. Menm lè a de mesye yo wè, epi yo swiv Jezi. –Matye 20:30, 32b-34
JEZIKRI SE KREYATE AK SENYE 6
Se ak li Bondye te kreye tou sa ki nan syèl la ak sou latè, sa nou wè ak sa nou pa wè. Se ak li li kreye tout lespri yo ki chita ap donminen, ki gen otorite, ki chèf epi ki gen pouvwa. Se ak Kris la Bondye te kreye yo tout, epi se pou li li te kreye yo. –Kolosyen 1:16
Tout moun va rekonèt Jezikri se Senyè a. Sa va sèvi yon lwanj pou Bondye Papa a. –Filipyen 2:11
Bondye...pale ak zansèt nou yo. Men, nan dènye jou sa yo, se pitit li a menm Bondye te voye pale ak nou nan non li. Se ak Pitit sa a Bondye te kreye tout bagay. Se li menm tou Bondye chwazi pou eritye tout bagay. –Ebre 1:1a, 2
Tout pèp Izrayèl la fèt pou konnen sa byen: Jezi, nonm nou te kloure sou kwa a, se li menm Bondye fè Senyè, se li menm Bondye fè Kris la. –Travay 2:36
Paske, Kris la te mouri, apre sa li leve sòti vivan ankò pou l te kapab Mèt tout moun, ni moun vivan yo ni moun mouri yo. –Women 14:9
Bondye ki rele nou pou nou ka viv ansanm ak Pitit li, Jezikri, Senyè nou an, ap toujou kenbe pawòl li. –1 Korent 1:9
JEZIKRI SE JIJ TOUT MOUN 7
Men ou menm, poukisa pou w'ap jije frè ou konsa? Ou menm, poukisa pou w'ap meprize frè ou konsa? Nou tout gen pou konparèt devan tribinal Bondye a. –Women 14:10
Men sa m'ap mande ou, devan Bondye ak devan Jezikri ki gen pou vini tankou yon wa pou jije tout moun, ni sa ki vivan ni sa ki mouri. –2 Timote 4:1
Lè Moun Bondye voye nan lachè a va vini nan tout bèl pouvwa li ak tout zanj li yo, l'a chita sou fòtèy li ak tout bèl pouvwa li. Tout nasyon ki sou latè va sanble devan li. Lè sa a, l'a separe yo fè de gwoup, menm jan moun k'ap gade mouton mete mouton yon bò, kabrit yon bò. –Matye 25:31, 32
Papa a pa jije pèsonn, men li bay Pitit la tout pouvwa pou jije. –Jan 5:22
Dapre Bòn Nouvèl m'ap anonse a, se sa menm ki gen pou rive lè Bondye va voye Jezikri pou jije tou sa lèzòm t'ap fè an kachèt. –Women 2:16
Li ban nou lòd mache fè konnen bòn nouvèl la bay pèp la, pou n fè konnen se Jezi menm Bondye mete pou jije tout moun san wete yonn, kit yo vivan kit yo mouri deja. –Travay 10:42
REDANMSYON NOU POSIB SELMAN NAN JEZIKRI 8
Se mwen menm ki pòt la. Moun ki pase nan mwen pou antre, l'a sove. L'a antre, l'a sòti, l'a jwenn manje pou l manje. –Jan 10:9
Jezi reponn li: Se mwen menm ki chemen an. Se mwen menm ki verite a, se mwen menm ki lavi a. Pèsonn pa ka al jwenn Papa a si li pa pase nan mwen. –Jan 14:6
Lè li fin bon nèt, li tounen yon delivrans pou tout moun ki obeyi l, yon delivrans k'ap deli-vre yo pou tout tan. –Ebre 5:9
Tout moun fè peche. Yo tout vire do bay Bondye ki gen pouvwa a. Men Bondye ki renmen yo, li fè yo gras. Li fè sa pou yo gratis, gremesi Jezikri ki vin delivre yo. –Women 3:23, 24
Se poutèt sa, depi kounyeya, epi pou tout tan, li ka delivre tout moun, l'ap fè yo pwoche bò kote Bondye paske li menm li toujou vivan, l'ap lapriyè Bondye pou yo. –Ebre 7:25
Se li menm sèl ki ka bay delivrans paske Bondye pa bay non okenn lòt moun sou latè ki kapab delivre nou. –Travay 4:12
Paske, Bondye pat chwazi nou pou nou te tonbe anba kòlè li, men pou n te ka delivre, gremesi Jezikri, Senyè nou an. –1 Tesalonisyen 5:9
REDANMSYON NOU POSIB SELMAN NAN JEZIKRI 9
Bondye mete nou ansanm ak Jezikri, li fè Kris la tounen bon konprann pou nou. Se Kris la ki fè Bondye fè nou gras. Se li menm k'ap fè nou viv apa pou Bondye, se li menm ki delivre nou. –1 Korent 1:30
Li te asepte mouri pou nou pou li te ka deli-vre nou anba mechanste, pou li te fè nou tounen yon pèp ki nan kondisyon pou sèvi li, ki rele li pa li, epi ki toujou pare pou fè sa ki byen. –Tit 2:14
Ak kè kontan, se pou nou di Papa a mèsi, li menm ki ban nou privilèj resevwa pòsyon pa nou nan eritaj Bondye sere pou tout moun pa l yo nan peyi limyè a. Li rache nou anba pouvwa fènwa a, li fè nou antre nan peyi kote Pitit li renmen anpil la wa. Se gremesi Pitit sa a nou delivre, nou resevwa padon pou peche nou yo. –Kolosyen 1:12-14
Moun Bondye voye nan lachè a vin chache sa ki te pèdi pou l delivre yo. –Lik 19:10
Yo t'ap chante yon kantik tou nèf ki pati konsa: Wi, ou merite vre, ou kapab pran Liv la pou kase sele yo, paske yo te touye ou. Se konsa ou bay san ou pou achte yon bann moun pou Bondye, moun tout ras, tout lang, tout pèp, tout nasyon. –Revelasyon 5:9
SE SAN JEZIKRI VESE A KI PEYE PRI PECHE NOU 10
Se paske li bay san li pou nou kifè kounyeya Bondye fè nou gras. Nou pa bezwen mande si Kris la p'ap delivre nou tou anba kòlè Bondye. –Women 5:9
Gremesi Kris ki mouri pou nou an, nou delivre, nou resevwa padon pou peche nou yo. Bondye fè nou wè jan li renmen nou anpil. –Efezyen 1:7
Paske, sa se san mwen, san ki siyen kontra Bondye fè a, san ki koule pou anpil moun jwenn padon pou peche yo. –Matye 26:28
Bondye wete nou nan lavi san sans nou te resevwa nan men zansèt nou yo. Nou konnen sa li te peye pou sa. Se pat avèk bagay ki ka pèdi valè yo tankou lajan ak lò. Men, se avèk gwo ofrann san Kris la ki te koule lè li te ofri tèt li tankou yon ti mouton san defo ni okenn enfimite. –1 Pyè 1:18, 19
Men, si n'ap viv nan limyè menm jan li menm Bondye li nan limyè, lè sa a se tout bon n'ap viv ansanm yonn ak lòt. Jezi, Pitit Bondye a, va netwaye nou ak san li anba tout peche nou yo. –1 Jan 1:7
Nou jwenn tout plezi nou nan Bondye, gremesi Jezikri, Senyè nou an, ki fè nou byen ak Bondye ankò depi kounyeya. –Women 5:11b
SALI A PA LAFWA NAN JEZIKRI 11
Se paske li renmen nou kifè li delivre nou, nou menm ki mete konfyans nou nan li. Sa pa sòti nan nou menm menm, se yon kado Bondye ban nou. Non, nou pa fè anyen pou sa. Konsa, pèsonn pa ka vante tèt yo. –Efezen 2:8, 9
Kounyeya, paske nou gen konfyans nan Bondye, Bondye fè nou gras, n'ap viv san kè sote ak Bondye, gremesi Jezikri, Senyè nou an. –Women 5:1
Paske, lè n'ap viv ansanm ak Kris la, kit nou sikonsi, kit nou pa sikonsi, sa pa fè anyen. Sa ki konsekan an se pou nou gen konfyans nan Bondye, yon konfyans k'ap fè nou viv ak renmen nan kè nou. –Galat 5:6
Mete konfyans ou nan Senyè Jezi, epi w'a va delivre.... –Travay 16:31b
Paske, depi se pitit Bondye ou ye, ou kapab genyen batay la sou lemonn. Men ki jan nou fè genyen batay la sou lemonn, se paske nou gen konfyans nan Bondye. –1 Jan 5:4
Lè sa a, yo mande li: Kisa pou n fè si nou vle fè travay Bondye? Jezi reponn yo: Sèl travay Bondye mande nou pou n fè, se pou nou mete konfyans nou nan moun li voye a. –Jan 6:28, 29
Tou sa ki ekri nan Liv sa a, mwen ekri yo pou nou ka kwè Jezi se Kris la, Pitit Bondye, pou lè nou kwè a nou ka gen lavi nan li. –Jan 20:31
MIZERIKOD BONDYE A 12
Ann fè lwanj Bondye ki papa Jezikri, Senyè nou an, Papa ki gen kè sansib la, Bondye ki toujou la pou ban nou ankourajman an. –2 Korent 1:3
Pa gen bondye tankou ou, ou menm ki padonnen mechanste ti rès ki rete nan pèp ou a, ou menm ki pa gade sou sa yo fè ki mal. Ou pa fache pou tout tan. Ou pran tout plezi ou nan gen pitye pou moun. –Miche 7:18
Ou renmen nou anpil anpil, ou toujou kenbe pawòl ou. –Sòm 108:4
Senyè a pa janm sispann renmen nou. L'ap toujou gen pitye pou nou. Tankou solèy la ki leve chak maten konsa tou l'ap toujou kenbe pawòl li. –Lamantasyon 3:22, 23
Menm jan syèl la byen lwen anwo tè a, se konsa Senyè a renmen moun ki gen krentif pou li. Men renmen Bondye pou moun ki gen krentif pou li yo, se bagay ki la pou tout tan. L'ap gen pitye pou pitit pitit yo. –Sòm 103:11, 17
Li te delivre nou. Li pat delivre nou paske nou te fè kèk bagay ki bon, men paske li menm li te gen pitye pou nou. Li delivre nou lè li lave nou, li voye pouvwa Sentespri li nan nou pou chanje nou nèt, pou n te ka viv yon lòt jan. –Tit 3:5
BONDYE ENVITE TOUT MOUN VIN JWENN NI
13
Senyè a di konsa: Nou mèt vini atò! Vini non! Ann regle koze a! Menm si peche nou yo ta tache wouj kou san sou tout kò nou, m'ap lave nou. M'ap fè nou vini blan kou koton. Nou te mèt tache wouj fonse, m'ap blanchi nou, m'ap fè nou blan kou lenn mouton. –Ezayi 1:18
Lespri Bondye a ansanm ak lamarye a di: Vini non. Se pou tout moun ki tande sa di tou: Vini non. Se pou tout moun ki swaf dlo vin bwè dlo. Se pou tout moun ki vle ti gout nan dlo ki bay lavi a vin resevwa l gratis. –Revelasyon 22:17
Vini non, nou tout ki swaf dlo. Men dlo! Vini non, nou tout ki pa gen lajan, nou mèt vini. Achte manje pou nou manje. Nou pa bezwen lajan! Achte diven ak lèt pou nou bwè. Nou pa bezwen peye! –Ezayi 55:1
Dènye jou fèt la, se li ki te pi enpòtan. Jou sa a, Jezi kanpe devan foul moun yo, li di yo byen fò: Si yon moun swaf dlo, li mèt vin jwenn mwen, li mèt vin bwè. –Jan 7:37
Lè Jezi wè sa, li pat kontan menm. Li di disip yo: Kite timoun yo vin jwenn mwen non. Pa anpeche yo vini, paske Peyi kote Bondye Wa a, se pou tout moun ki tankou timoun sa yo. –Mak 10:14
SE PA TOUT MOUN KI PITIT BONDYE YO 14
Depi yon moun pa fè sa ki dwat devan Bondye, depi li pa renmen frè li, se pa pitit Bondye li ye. –1 Jan 3:10b
Paske, tout moun Lespri Bondye a ap dirije, se pitit Bondye yo ye. Lespri Bondye ban nou an, se pa yon lespri k'ap fè nou esklav pou n'ap tranble devan Bondye toujou. Okontrè, Lespri Bondye a fè nou tounen pitit Bondye. Se li menm ki penmèt nou rele Bondye Papa. –Women 8:14, 15
Pou yo pa jwenn anyen pou yo repwoche nou, pou nou ka fè sa ki byen tankou bon pitit Bondye, antan n'ap viv nan mitan bann moun malonèt ak bann mechan sa yo ki sou latè. Se pou nou klere nan mitan yo tankou zetwal nan syèl la. –Filipyen 2:15
Se poutèt sa, Bondye te di nou: Sòti nan mitan moun sa yo. Pa mele ak yo. Pa manyen anyen nou pa dwe manyen. Lè sa a, mwen menm, m'a resevwa nou. M'a tankou yon papa pou nou. Nou menm, n'a tankou pitit gason m ak pitit fi mwen. Se Mèt ki gen tout pouvwa a ki di sa. –2 Korent 6:17, 18
Men, sa ki te resevwa l yo, sa ki te kwè nan li yo, li ba yo pouvwa tounen pitit Bondye. –Jan 1:12
SA BONDYE DI
O SIJE BWESON KI GEN ALCOL 15
Se fasil pou nou wè sa egzijans kò a fè moun fè: se imoralite, malpwòpte ak vis. Se sèvi zidòl, se fè maji, se yonn fè lòt lènmi, se fè kont, fè jalouzi, fè kòlè, se yonn pa vle wè lòt, se fè ti pil gwo pil. Yonn anvye sò lòt, yo taf-yatè, yo saf konsa, ak yon bann lòt bagay ankò y'ap fè. Mwen deja di nou sa, epi m'ap repete l ankò pou nou: moun ki fè tout bagay sa yo p'ap antre menm nan peyi kote Bondye wa a. –Galat 5:19-21
Ann mennen bak nou jan nou dwe, tankou moun k'ap viv gwo lajounen. Pa fè eksè nan manje ni nan bwè. Pa lage tèt nou nan debòch ni nan vis. Pa chache moun kont, pa fè jalouzi. Se pou nou pran Jezikri Senyè a tankou yon zam mete sou nou. Pa kite egzijans kò a pran pye sou nou pou fè nou fè tou sa li anvi fè. –Women 13:13, 14
Pa kite bweson pran nanm ou, ou te mèt wè jan li bèl, jan li klè nan vè a. Lè ou bwè l, li desann dous nan gòj ou. Men, pita ou santi se tankou yon move sèpan ki mòde ou, yon sèpan aspik ki pike ou. –Pwovèb 23:31, 32
Twòp bweson fè ou pase moun nan betiz. Twòp gwòg fè ou pete kabouya, fè lòbèy. Lè ou sou, ou aji tankou moun fou. –Pwovèb 20:1
SENSERITE
PA ASE 16
Jezi reponn li: Se pou ou renmen Mèt la, Bondye ou, ak tout kè ou, ak tout nanm ou, ak tout lide ou. Se kòmandman sa a ki pi gwo, ki pi konsekan. –Matye 22:37, 38
Antan Jezi t'ap sòti pou l'al fè wout li, yon nonm kouri vini. Li lage kò l ajenou devan Jezi, li mande li: Bon Mèt, kisa pou m fè pou m resevwa lavi ki p'ap janm fini an? Jezi di li: Poukisa ou rele m bon? Se yon sèl bon ki genyen, se Bondye. Ou konn kòmandman yo: Piga ou touye moun. Piga ou fè adiltè. Piga ou vòlè. Piga ou fè manti sou moun. Piga ou twonpe moun. Respekte papa ou ak manman ou. Li reponn Jezi: Mèt, mwen swiv tout bagay sa yo depi m te ti katkat. Jezi gade nonm lan, li renmen l, epi l di li: Yon sèl bagay ou manke: Ale vann tou sa ou genyen, separe lajan an bay pòv. Apre sa, w'a gen yon richès nan syèl la. Epi vin swiv mwen. Men, pawòl sa a te fè nonm lan lapenn anpil. Li vin kagou, li vire do l, l ale, paske li te gen anpil byen. –Mak 10:17-22
Chemen ou kwè ki bon an, se li ki mennen ou tou dwat nan lanmò. –Pwovèb 16:25
PINGA NOU TWONPE TET NOU 17
Pa twonpe tèt nou. Moun pa ka pase Bondye nan betiz. Sa yon moun simen, se sa li va rekòlte. –Galat 6:7
Pitit mwen yo, pa kite pèsonn twonpe nou. Moun ki fè sa ki dwat, se li ki dwat devan Bondye, menm jan ak Kris la ki dwat. Moun k'ap kontinye viv nan peche, se moun Satan yo ye, paske Satan ap fè peche depi nan konman-sman. –1 Jan 3:7, 8a
Nou konnen byen pwòp moun ki mechan p'ap resevwa anyen nan peyi kote Bondye wa a. Pa twonpe tèt nou: moun k'ap viv nan dezòd, moun k'ap sèvi zidòl, moun k'ap viv nan adiltè, moun pèvèti k'ap sèvi fanm ak fanm, gason ak gason, moun k'ap vòlò, moun ki gen lanvi plen kè yo, tafyatè, moun k'ap pale moun mal, piyajè, yo yonn p'ap resevwa anyen nan peyi kote Bondye wa a. –1 Korent 6:9, 10
Pa kite pèsonn twonpe nou ak pawòl san sans yo: se poutèt bagay sa yo menm kòlè Bondye tonbe sou moun ki refize obeyi l yo. –Efezyen 5:6
Se pou nou fè tou sa pawòl la mande nou fè. Pa rete ap koute ase. Lè sa a, se pwòp tèt nou n'ap twonpe. –Jak 1:22
PECHE MENNEN NAN LAMO 18
Se poutèt yon sèl moun peche antre sou latè. Peche a louvri pòt pou lanmò. Se konsa lanmò vin pou tout moun, paske tout moun fè peche. –Women 5:12
Konsa, move dezi a travay nan kè li, li fè l fè peche. Lè peche a fin fèt, li bay lanmò. –Jak 1:15
Lè ou kite egzijans kò a pran tèt ou, se mouri w'ap mouri. Men, lè ou kite egzijans Lespri a pran tèt ou, se viv w'ap viv ak kè poze. Poukisa? Paske, lè egzijans kò a fin pran tèt yon moun, li pa vle wè Bondye ankò, li p'ap soumèt devan lalwa Bondye a, li p'ap ka soumèt menm. –Women 8:6, 7
Moun ki fè peche, se yo k'ap mouri. Yon pitit p'ap peye pou peche papa l te fè, ni yon papa p'ap peye pou peche pitit li fè. Moun ki ma-che dwat va jwenn rekonpans pou dwat yo te mache dwat la. Mechan an va peye pou mechanste li fè a. –Ezekyèl 18:20
Yon moun ki sòti pou fè sa ki dwat ap toujou viv. Men, moun k'ap chache fè sa ki mal gen pou yo mouri. –Pwovèb 11:19
Peche peye nou kach: li ban nou lanmò. –Women 6:23a
KRIS TE
GEN LAVIKTWA SOU LAMO 19
Men, dapre Sentespri ki fè nou viv pou Bondye, li te fè nou wè avèk pouvwa se Pitit Bondye a li ye, lè l te leve sòti vivan nan lanmò. –Women 1:4
Lè l fin di pawòl sa yo, li rele byen fò: Laza, sòti deyò! Mò a sòti, de pye l ak de men l yo tou mare ak bann twal, figi l tou vlope nan yon moso twal. Jezi di yo: Demare l non, kite l ale. –Jan 11:43, 44
Papa a renmen m, paske m'ap bay lavi m pou m ka resevwa l ankò. Pèsonn pa ka wete lavi m, se mwen menm ki bay li paske mwen vle. Mwen gen pouvwa pou m bay li, mwen gen pouvwa pou m resevwa l ankò. Se sa menm Papa a te ban m lòd fè. –Jan 10:17, 18
Apre sa li pwoche, li manyen sèkèy la. Moun ki t'ap pote l yo ret kanpe. Li di: Jennonm, se mwen menm k'ap pale avè ou. Leve. Epi mò a leve chita, li konmanse pale. –Lik 7:14, 15a
Mwen se moun ki vivan an. Mwen te mouri, men kounyeya, mwen vivan pou tout tan. Mwen gen pouvwa sou lanmò ak sou peyi kote mò yo ye a. –Revelasyon 1:18
Nan tout lènmi l yo, se lanmò k'ap kraze an dènye. –1 Korent 15:26
KOMANDMAN BONDYE YO 20
[Senyè a di:] Piga nou sèvi lòt bondye pase mwen menm sèlman.
Piga nou janm fè okenn estati ni okenn pòtre ki sanble bagay ki anwo nan syèl la osinon bagay ki
sou latè ou ankò nan dlo anba tè a. Piga nou adore yo, ni piga nou sèvi yo....
Piga nou janm nonmen non Senyè a, Bondye nou an, an jwèt osinon pou bay manti, paske mwen
menm, Senyè a, Bondye nou an, mwen p'ap manke pini moun ki nonmen non m pou gremesi.
Toujou chonje jou repo a pou nou mete l apa pou Bondye, jan mwen menm Senyè a, Bondye nou
an, te ban nou lòd fè l la. N'a travay sis jou. Lè sa a, n'a fè tou sa nou gen pou nou fè....
Respekte manman nou ak papa nou jan Senyè a, Bondye nou an, te pase nou lòd la....
Piga nou janm touye moun.
Piga nou janm fè adiltè.
Piga nou janm pran sa ki pa pou nou.
Piga nou janm fè manti sou frè parèy nou nan tribinal.
Piga nou janm pote lanvi sou madanm frè parèy nou....ni sou anyen ki pou frè parèy nou. –Detewonòm 5:7-21
OU PA KAPAB KACHE DEVAN BONDYE 21
L'ap veye tout vire tounen lèzòm. L'ap gade tout kote y'ap mete pye yo. Pa gen okenn fènwa, ni okenn lonbray ki ka anpeche l wè sa mechan yo ap fè. –Jòb 34:21, 22
Pa gen kote yon moun ka al kache pou m pa wè l. Nou pa konnen mwen toupatou nan syèl la ak sou latè a? Se Senyè a menm ki di sa. –Jeremi 23:24
Ki bò mwen ta ale pou m pa jwenn ak ou? Ki bò mwen ta ale pou ou pa wè m devan je ou? Si m moute nan syèl la, se la ou ye. Si m desann kote mò yo ye a, ou la tou. Fènwa pa fè nwa pou ou. Lannwit klere kou lajounen pou ou. Kit li fènwa, kit li lajounen, se menm bagay pou ou. –Sòm 139:7, 8 è 12
Je Senyè a toupatou, l'ap veye tout moun, bon kou mechan. –Pwovèb 15:3
Anyen pa kapab kache pou Bondye. Tout bagay nan kreyasyon Bondye a aklè konsa devan je l, san anyen pa kouvri yo. Nou menm tou, nou gen pou nou rann li kont pou tou sa nou fè. –Ebre 4:13
Napwen anyen ki kache ki p'ap devwale, nanpwen sekrè pou moun pa rive konnen ki p'ap parèt aklè. –Lik 8:17
PINISYON ETENEL POU SA YO KI PA KONNEN BONDYE 22
Moun Bondye voye nan lachè a va voye zanj li yo pou yo wete tout moun k'ap fè lòt moun fè peche, ansanm ak moun k'ap fè sa ki mal. Y'a mete yo deyò nan Peyi kote l Wa a. Zanj yo va jete yo nan gwo founo k'ap boule a. Se la va gen rèl, se la moun va manje dan yo. –Matye 13:41, 42
Tout mechan yo gen pou mouri. Tout moun ki bliye gen Bondye gen pou mouri tou. –Sòm 9:17
Chatiman moun sa yo, se disparèt y'ap disparèt yo pou tout tan. Y'ap wete yo devan Senyè a, y'ap voye yo jete byen lwen pou yo pa janm resevwa pa yo nan pouvwa Senyè a ak nan lwanj y'ap fè pou li a. –2 Tesalonisyen 1:9
Si se men ou osinon pye ou ki pou ta fè ou tonbe nan peche, koupe l voye jete byen lwen ou. Pito ou antre nan lavi a ak yon sèl men osinon ak yon sèl pye, pase pou ou rete ak de men ou osinon ak de pye ou, epi pou yo jete ou nan dife ki p'ap janm fini an. –Matye 18:8
Apre sa, l'ap voye yo resevwa chatiman ki p'ap janm fini an. Men, pou moun ki te fè byen yo, y'ap antre nan lavi ki p'ap janm fini an. –Matye 25:46
JIJMAN AP VINI 23
Se konsa tou, li fikse yon jou lè li gen pou l jije tout moun san patipri: li chwazi yon nonm pou sa. Li bay tout moun prèv la lè l fè nonm sa a leve sòti vivan nan lanmò. –Travay 17:31
Konsa, Bondye konnen ki jan pou l delivre moun k'ap sèvi l yo nan mitan eprèv. Men, li kite mechan yo pou l ka pini yo jou jijman an. –2 Pyè 2:9
Paske, nou tout nou gen pou n konparèt devan Kris la pou li ka jije nou. Lè sa a, chak moun va resevwa sa ki pou li dapre byen osinon dapre mal li te fè antan l te nan kò sa a. –2 Korent 5:10
Nou konnen nou renmen Bondye tout bon lè kè nou pa kase pou jou jijman an, paske n'ap viv nan lemonn tankou Kris la t'ap viv. –1 Jan 4:17
Tout moun gen pou mouri yon sèl fwa, apre sa, Bondye gen pou jije yo. –Ebre 9:27
Apre sa, mwen wè tout moun ki te mouri yo, gran kou piti, kanpe devan fòtèy la. Yo louvri yon bann liv. Apre sa, yo louvri liv ki gen non moun ki gen lavi yo. Yo jije tout moun mouri yo dapre sa yo te fè. –Revelasyon 20:12a
Se konsa, chak moun gen pou rann Bondye kont pou tèt pa yo. –Women 14:12
GRAS JEZIKRIS LA 24
Men, peche Adan an pa menm bagay ak kado Bondye bay pou gremesi a. Se fòt yon sèl moun ki lakòz yon bann lòt moun mouri. Men, favè Bondye a gen plis pouvwa toujou. Gremesi yon sèl moun, Jezikri, Bondye bay anpil moun yon kado ki pi gwo toujou. Se sa k fè, bagay konsa pa gade lèzòm, ou mèt tande yo vle, ou mèt tande yo fè. Se bagay ki gade Bondye sèlman, li menm ki gen kè sansib. –Women 5:15; 9:16
Bondye pran pozisyon kont moun ki gen lògèy. Men, moun ki soumèt devan l, li ba yo favè li. –1 Pyè 5:5b
Nou konnen ki favè Jezikri, Senyè a, fè nou. Li menm ki te rich, li fè tèt li tounen pòv pou nou. Konsa, lè l fè tèt li tounen pòv la, li fè nou rich. –2 Korent 8:9
Men, kote moun fè plis peche a, se la favè Bondye a vide pi rèd sou yo. Se sa k fè, menm jan peche a te bay lanmò lè l te donminen sou nou, konsa tou lè se favè Bondye a ki donminen sou nou, li fè moun gras, li ba yo lavi ki pa janm fini an, gremesi Jezikri, Senyè nou an. –Women 5:20b, 21
Se avèk anpil pouvwa apòt yo t'ap bay prèv ki jan Bondye te leve Jezi fè l sòti vivan nan lanmò. Bondye menm te vide benediksyon l an kantite sou yo tout. –Travay 4:33
REPANTANS LA 25
Men, Bondye fèmen je l sou tout tan sa yo moun pase nan linyorans. Kounyeya li rele yo tout, kote yo ye, pou yo tounen vin jwenn li. –Travay 17:30
Mwen di nou: Non. Men, si nou menm nou pa tounen vin jwenn Bondye, nou tout n'ap peri menm jan an tou. –Lik 13:3
Li t'ap di: Tounen vin jwenn Bondye. Paske, Bondye ki wa nan syèl la ap vin pran pouvwa a nan men l. –Matye 3:2
Tounen vin jwenn Bondye, epi yonn apre lòt vin resevwa batèm nan non Jezikri, pou Bondye padonnen tout peche nou yo. Apre sa, n'a resevwa Sentespri, kado Bondye a. Chanje lavi nou, tounen vin jwenn Bondye pou l ka efase peche nou yo. –Travay 2:38b, 3:19
Vire do bay tout vye peche nou te konn fè yo. –Ezekyèl 18:31a
Moun k'ap kache peche p'ap janm wè zafè yo mache. Men, Bondye va gen pitye pou moun ki rekonèt peche yo, pou moun ki chanje lavi yo. –Pwovèb 28:13
Paske, lè yon moun sipòte lapenn li jan Bondye vle l la, sa chanje kè li pou l ka rive sove. Pa gen anyen la a pou n regrèt. Men, lapenn nou sipòte jan tout moun fè l la, se touye l'ap touye nou. –2 Korent 7:10
PADON POU PECHE YO 26
Si mechan an sispann fè peche li te konn fè yo pou li mache dapre lòd mwen yo, si li fè sa ki dwat ak sa ki byen, li p'ap mouri. Sèten l'ap viv. –Ezekyèl 18:21
Si nou padonnen moun lè yo fè nou mal, Papa nou ki nan syèl la va padonnen nou tou. –Matye 6:14
Jezi wè jan yo te gen konfyans nan li, li di nonm paralize a: Pitit mwen, peche ou yo padonnen. –Mak 2:5
Bondye voye Jezi fè nou konnen l'ap padonnen tout peche nou yo. Bondye fè l moute chita sou bò dwat li, li mete l Chèf sou nou, li fè l delivre nou. Li fè sa pou bay pèp Izrayèl la yon bèl chans pou l tounen vin jwenn Bondye, pou l resevwa padon pou peche l yo. –Travay 13:38b; 5:31
Koute. Men mwen kanpe la devan pòt la, m'ap frape. Si yon moun tande vwa m, si l louvri pòt la ban mwen, m'a antre lakay li, m'a manje ansanm avè l, l'a manje ansanm avèk mwen. –Revelasyon 3:20
Y'a pran non l pou yo mache fè konnen mesay la nan tout peyi, konmanse lavil Jerizalèm, pou mande tout moun pou yo tounen vin jwenn Bondye pou yo ka resevwa padon peche yo. –Lik 24:47
NOU DWE SEPARE AK LEMONN 27
Bondye fè konnen favè l pou tout moun ka delivre. Favè Bondye a mande nou pou nou kite move lavi nou t'ap mennen an ansanm ak tout move lanvi ki nan lemonn, pou nou ka mennen yon lòt lavi ki kontwole, ki dwat, ki devwe pou Bondye pandan nou sou latè a. –Tit 2:11, 12
Nou pa gen anyen pou nou wè ak moun k'ap viv nan fènwa, moun k'ap fè bagay ki p'ap rapòte anyen. Okontrè, denonse yo pou sa yo ye. –Efezyen 5:11
Pa renmen lemonn, ni anyen ki sòti nan lemonn. Si yon moun renmen lemonn, li pa gen renmen pou Papa a nan kè li. Bagay ki sòti nan lemonn se egzijans lachè, se gwo tanta-syon, se lògèy k'ap vire tèt moun lè yo gen anpil byen sou latè. Tou sa pa sòti nan Papa a. Se nan lemonn sa sòti. –1 Jan 2:15, 16
Ala moun pa gen konfyans nan Bondye! Eske nou pa konnen lè nou zanmi lemonn, se lènmi Bondye nou ye! Moun ki vle zanmi lemonn, li vin lènmi Bondye. –Jak 4:4
Manyè netwaye lavi nou non! Mete nou nan kondisyon pou fè sèvis pou mwen non! Sispann tout lenjistis mwen wè n'ap fè yo! Wi, sispann fè sa ki mal! –Ezayi 1:16
NOUVEL NESANS LA 28
M'ap mete lòt santiman nan kè nou. M'ap mete lòt lide nan tèt nou. M'ap wete tèt di nou an, m'ap fè nou tande lè m pale nou. –Ezekyèl 36:26
Nou konnen Kris la se yon moun ki te mache dwat devan Bondye. Se pou nou konnen tou, tout moun ki fè sa ki dwat devan Bondye se pitit Bondye yo ye. Nou konnen depi yon moun pitit Bondye, li p'ap kontinye ap viv nan peche toujou. Paske, Pitit Bondye a ap veye sou li, Satan pa ka fè l anyen. –1 Jan 2:29, 5:18
Men, kounyeya Bondye mete nou nan kondisyon pou nou sèvi l. Gremesi Jezikri, Senyè a, li mete nou apa pou li, li fè nou gras pa pouvwa Lespri Bondye nou an. –1 Korent 6:11b
Jezi reponn li: Sa m'ap di ou la a, se vre wi: Pèsonn pa kapab wè Pèyi kote Bondye Wa a si li pa fèt yon dezyèm fwa. –Jan 3:3
Si yon moun ap viv nan Kris la, li vin yon lòt moun. Bagay lontan yo disparèt, se lòt bagay nèf ki pran plas yo kounyeya. –2 Korent 5:17
Gremesi pawòl Bondye a ki yon pawòl vivan epi ki la pou tout tan, nou resevwa yon lòt lavi. Fwa sa a, nou pa sòti nan yon jèm ki ka mouri, men nan yon jèm ki pa ka mouri. –1 Pyè 1:23
MÒ O PECHE—VIVAN AN KRIS
29
Nou menm moun Efèz, nou te mouri poutèt mechanste ak peche nou yo. Ansanm ak Kris la, Bondye fè nou leve sòti nan lanmò, li fè nou chita jouk anwo nan syèl la ansanm ak li tou. –Efezyen 2:1, 6
Kris la te pote peche nou yo nan kò li sou bwa a, pou nou te kapab mouri annegad peche, pou nou te ka viv dwat devan Bondye. Li te kite yo maltrete l pou l te ka geri nou. –1 Pyè 2:24
Nou menm ki deja leve sòti vivan ansanm ak Kris la nan lanmò, se pou nou chache bagay ki anwo nan syèl la kote Kris la chita sou bò dwat Bondye. Pa kite bagay ki sou latè pran tèt nou, mete lide nou sou bagay ki anwo nan syèl la. Konnen sa byen: nou mouri deja, lavi nou kache ansanm ak Kris la nan Bondye. Se Kris la ki lavi nou tout bon. Lè la parèt, nou menm tou n'a parèt ansanm avè l nan tout bèl pouvwa li. –Kolosyen 3:1-4
Non. Sa pa ka fèt. Poukisa? Paske annegad peche nou mouri. Ki jan pou n ta ka kontinye ap viv toujou nan peche? Konsa tou, nou menm, konsidere tèt nou tankou moun ki deja mouri annegad peche epi k'ap viv pou Bondye ansanm avèk Jezikri. –Women 6:2, 11
LAVI KI P'AP JANM FINI AN 30
Moun ki simen sa ki fè kò l plezi, li gen pou l rekòlte lanmò. Men, moun ki simen sa ki fè Lespri Bondye a plezi, Lespri a va fè l rekòlte lavi ki p'ap janm fini an. –Galat 6:8
Menm jan Moyiz te leve sèpan ki te fèt an bwonz lan byen wo sou yon poto nan mitan dezè a, konsa tou yo gen pou yo leve Moun Bondye voye nan lachè a byen wo tou. Tout moun ki mete konfyans yo nan li va gen lavi ki p'ap janm fini an. –Jan 3:14, 15
Lavi ki p'ap janm fini an, se pou yo konnen ou, ou menm ki sèl Bondye tout bon an, ansanm ak moun ou voye a: Jezikri. –Jan 17:3
Moun ki mete konfyans yo nan Pitit la, yo gen lavi ki p'ap janm fini an. Moun ki de-zobeyi Pitit la, yo p'ap gen lavi sa a. Se kòlè Bondye k'ap tonbe sou yo. –Jan 3:36
Peche peye nou kach: li ban nou lanmò. Men kado Bondye ban nou gratis la, se lavi ansanm ak Jezikri, Senyè nou an, yon lavi ki p'ap janm fini. –Women 6:23
Sa m'ap di nou la a, se vre wi: Yon moun ki koute pawòl mwen, ki mete konfyans nan moun ki voye m lan, l'ap gen lavi ki p'ap janm fini an. Yo p'ap kondannen li. Li deja sòti nan lanmò, li antre nan lavi. –Jan 5:24
ASIRANS SALI A 31
Lespri Bondye a bay lespri pa nou an lasi-rans se pitit Bondye nou ye. –Women 8:16
Men pawòl verite a: Bondye ban nou lavi ki p'ap janm fini an. Se nan Pitit li a li ban nou li. Moun ki gen Pitit la, yo gen lavi sa a tou. Men, moun ki pa gen Pitit Bondye a, yo pa gen lavi sa a nonplis. M'ap ekri nou lèt sa a, nou menm ki kwè nan Pitit Bondye. –1 Jan 5:11-13a
Moun ki asepte kòmandman m yo, ki obeyi yo, se moun sa a ki renmen mwen. Papa m va renmen moun ki renmen mwen. Mwen menm tou, m'a renmen l, epi m'a fè l wè mwen. –Jan 14:21
Paske tout moun ap fè sa ki dwat, y'a viv ak kè poze, san danje ni malè pou tout tan. –Ezayi 32:17
Pou fè nou wè nou se pitit li tout bon, Bondye te voye Lespri Pitit li a k'ap rele: Papa, nan kè nou. –Galat 4:6
Nou konnen nou fè yonn ak Bondye, Bondye fè yonn ak nou, paske li ban nou Sentespri li. –1 Jan 4:13
Si nou fè sa Bondye mande nou fè, lè sa a nou mèt sèten nou konnen li. –1 Jan 2:3
LE KRIS VIV NAN YOU KE, LI BAY LAJWA 32
Kounyeya, m'ap vin jwenn ou. M'ap pale konsa pandan m sou latè a, pou jan kè m kontan an se konsa pou kè yo ka kontan tou nèt ale. –Jan 17:13
Mwen gen pou m wè nou ankò. Lè sa a, kè nou pral kontan, pèsonn p'ap ka wete kontantman sa a nan kè nou. –Jan 16:22b
Gouvènman Bondye ki wa a, se pa yon afè manje ak bwè, men se yon kèsyon fè sa ki byen, viv ak kè poze ak kè kontan. Bagay sa yo, se Sentespri ki bay yo. –Women 14:17
Se sa k fè, se pa mwen k'ap viv ankò, se Kris la k'ap viv nan mwen: lavi m'ap mennen nan kò m kounyeya, m'ap viv li nan konfyans mwen gen nan Pitit Bondye a ki te renmen m sitèlman li te rive bay lavi la pou mwen. –Galat 2:20
Mwen di nou tou sa pou kè kontan m lan ka nan nou, pou nou ka kontan nèt ale. –Jan 15:11
W'a fè m konnen chemen ki bay lavi a. Paske ou la avè m, mwen pa manke kontan. Bò kote ou, Senyè, se yon plezi ki p'ap janm fini. –Sòm 16:11
NOU DWE OBEYI
BONDYE 33
Nou konn sa byen: Si nou lage tèt nou nan men yon moun pou nou sèvi l esklav pou n obeyi l, nou tounen esklav moun n'ap obeyi a. Si nou lage kò nou nan peche, nou tounen esklav peche k'ap fè nou jwenn ak lanmò. Men, si nou lage kò nou nan obeyi Bondye, n'a esklav obeyisans k'ap fè nou mache dwat de-van Bondye. –Women 6:16
L'a ban nou repo ansanm avè m lè Jezi va parèt nan syèl la avèk zanj li yo ki gen pouvwa. L'a parèt nan mitan gwo flanm dife pou pini tout moun ki pa konn Bondye yo ansanm ak moun ki p'ap mache dapre bòn nouvèl ki pale sou Jezi, Senyè nou an. Chatiman moun sa yo, se disparèt y'ap disparèt yo pou tout tan. Y'ap wete yo devan Senyè a, y'ap voye yo jete byen lwen pou yo pa janm resevwa pa yo nan pouvwa Senyè a ak nan lwanj y'ap fè pou li a. –2 Tesalonisyen 1:7b-9
Jòdi a, mwen mete benediksyon ak madichon devan nou. Se nou ki pou chwazi. Se va benediksyon pou nou si nou swiv tout kòmandman Senyè a, Bondye nou an, kòmandman mwen ban nou jòdi a. Men se va madichon pou nou si nou pa vle mache dapre kòmandman Senyè a, Bondye nou an. –Detewonòm 11:26-28a
NOU DWE TEMWAYE POU KRIS 34
Tout moun va rekonèt Jezikri se Senyè a. Sa va sèvi yon lwanj pou Bondye Papa a. –Filipyen 2:11
Moun ki va kanpe pou mwen devan lèzòm, mwen menm tou, m'a kanpe pou li devan Papa m ki nan syèl la. Men tou, moun ki va kanpe devan lèzòm pou di li pa konnen m, mwen menm tou, m'a kanpe devan Papa m ki nan syèl la, m'a di mwen pa konnen l. –Matye 10:32, 33
Si ou deklare ak bouch ou devan tout moun Jezi se Senyè a, si ou kwè tout bon nan kè ou Bondye te fè l leve sòti vivan pami mò yo, w'a sove. Paske, lè yon moun gen konfyans tout bon nan kè l, se lè sa a Bondye fè l gras. Lè yon moun deklare ak bouch li devan tout moun li gen konfyans nan Bondye, se lè sa a Bondye delivre li. –Women 10:9, 10
Moun ki voye Pitit la jete, li voye Papa a jete tou. Moun ki rekonèt Pitit la, li rekonèt Papa a tou. –1 Jan 2:23
Si yon moun wont di se moun mwen li ye, si li wont pale pawòl mwen, enben, mwen menm tou, Moun Bondye voye nan lachè a, lè m'a tounen nan tout pouvwa m ak tout bèl pouvwa Papa m, nan mitan lame zanj li yo, m'a wont pran li pou moun pa m tou. –Lik 9:26
SATAN, GRAN LENMI NOU AN 35
Kenbe tèt nou anplas, rete sou prigad nou. Paske dyab la, lènmi nou an, ap veye nou tankou yon lyon ki move, k'a chache moun pou l devore. Kanpe fèm nan konfyans nou, kenbe tèt avè l. –1 Pyè 5:8, 9a
Apre sa, Lespri Bondye pouse Jezi ale nan dezè a pou Satan te ka tante l. Jezi reponn li: Wete kò ou sou mwen, Satan. Paske, men sa ki ekri: Se Mèt la, Bondye ou, pou ou adore, se li menm sèl pou ou sèvi. Fwa sa a, grandyab la kite l. Latou, kèk zanj Bondye pwoche bò kote Jezi, yo sèvi l. –Matye 4:1, 10, 11
Pou fini, chache fòs nou nan lavi n'ap mennen ansanm ak Senyè a ak nan gwo pouvwa li. Pran mete sou nou tout kalite zam Bondye ban nou pou nou ka kenbe tèt anba riz Satan. –Efezyen 6:10, 11
Zam m'ap sèvi nan batay m'ap mennen an, se pa menm ak zam moun k'ap viv dapre lide ki nan lemonn yo. Zam mwen se zanm ki gen pouvwa devan Bondye pou kraze tout gwo fò. M'ap kraze tout pawòl esplikasyon ki pa bon. –2 Korent 10:4
Mwen menm tou mwen padonnen li...pou pa bay Satan okenn avantaj sou nou. Paske nou konnen byen pwòp sa Satan gen nan tèt li. –2 Korent 2:10b, 11
LAVIKTWA SOU SATAN 36
Moun li rele pitit li yo, se moun ki gen yon kò ki fèt ak chè ak san. Jezi vin tankou yo tou, menm chè ak yo, menm san ak yo. Konsa, lè li mouri, li detwi Satan ki te gen pouvwa pou touye moun. –Ebre 2:14
Moun k'ap kontinye viv nan peche, se moun Satan yo ye, paske Satan ap fè peche depi nan konmansman. Pitit Bondye a parèt toutespre pou kraze travay Satan an. –1 Jan 3:8
Pou ou kapab louvri je yo, pou fè yo sòti nan fènwa kote yo ye a vin nan limyè, pou wete yo anba pouvwa Satan vin jwenn Bondye. Konsa, lè y'a mete konfyans yo nan mwen, y'a resevwa padon pou tout peche yo, y'a jwenn plas yo nan mitan pèp k'ap viv apa pou Bondye a. –Travay 26:18
Kisa, atò, ki va fè nou pèdi renmen Kris la gen pou nou an? Soufrans ka fè nou sa? Osinon, kè sere? Osinon, pèsekisyon? Osinon, grangou, mizè, gwo danje, lanmò? Men, sou tout bagay sa yo, nou genyen batay la nèt ale, gremesi moun ki renmen nou an. –Women 8:35, 37
Se poutèt sa, desann nou devan Bondye. Men, pran pozisyon kont Satan, la kouri kite nou. Pwoche bò kote Bondye, Bondye va pwoche bò kote nou tou. –Jak 4:7, 8a
RENMEN, PREV NOU
SE DISIP KRIS YO 37
Menm si mwen ta konn pale tout kalite lang moun pale ansanm ak lang zanj yo pale, si m pa gen renmen nan kè m, bèl pawòl mwen yo pa pi plis pase yon tanbou k'ap fè anpil bwi, pase yon klòch k'ap sonnen. –1 Korent 13:1
Men, Lespri Bondye a bay renmen, kè kontan, kè poze, pasyans, bon kè, seryozite, li fè ou gen bon manyè. Li fè ou aji ak dousè, li fè ou konn kontwole kò ou. –Galat 5:22, 23a
Li mande l yon dezyèm fwa: Simon, pitit Jan, eske ou renmen mwen? Li reponn: Wi, Senyè, ou konnen mwen renmen ou. Jezi di li: Pran swen mouton m yo. –Jan 21:16
Si nou renmen m, se pou n obeyi kòmandman m yo. –Jan 14:15
Si yon moun di: mwen renmen Bondye, pou anmenmtan pou l rayi frè l, moun sa a ap bay manti. Paske, si li pa renmen frè l, yon moun li ka wè, li pa ka renmen Bondye li pa ka wè a. –1 Jan 4:20
Si nou yonn renmen lòt, lè sa a tout moun va konnen se disip mwen nou ye. –Jan 13:35
Nou menm, nou konnen nou sòti nan lanmò, nou antre nan lavi. Nou konn sa, paske nou renmen frè nou yo. Moun ki pa renmen frè l, li mouri. –1 Jan 3:14
REZIREKSYON JEZIKRIS LA 38
Nan dimanch maten, Jezi te leve sòti vivan nan lanmò. Premye moun li te fè wè li, se te Mari, moun lavil Magdala a. (Se sou li Jezi te wete sèt move lespri.) –Mak 16:9
Se Jezi sa a ki te mouri pou peche nou yo epi ki leve sòti vivan ankò pou fè Bondye fè nou gras. –Women 4:25
Nou menm k'ap pale la a, nou temwen tou sa li te fè nan peyi jwif yo ak nan Jerizalèm. Yo te touye l, yo te kloure l sou kwa a. Men sou twa jou, Bondye fè l leve sòti vivan nan lanmò. Apre sa, li fè moun wè li vivan. Se pa tout moun non ki te wè li. Se nou menm ase ki te wè li. Bondye te chwazi nou davans pou sèvi l temwen. Wi, nou manje avè l, nou bwè avè l apre Bondye te fè l tounen vivan sòti nan lanmò. –Travay 10:39-41
Yon senmenn apre sa, disip Jezi yo te reyini ankò anndan kay la. Fwa sa a Toma te la avèk yo. Tout pòt yo te fèmen akle. Jezi vini, li kanpe nan mitan yo, li di: Benediksyon Bondye sou nou tout. Apre sa li di Toma: Mete dwèt ou isit la. Men. Gade men m yo. Lonje men ou, mete l la bò kòt mwen. Wete doutans nan kè ou. Kwè, tande. Toma reponn li: Senyè mwen, Bondye mwen! –Jan 20:26-28
REZIREKSYON AN, ESPERANS BENI NOU A 39
Nou pa bezwen sezi. Lè a pral rive: tout mò ki nan tonm yo pral tande vwa li, yo pral leve sòti vivan nan tonm yo. Moun ki fè sa ki byen pral leve pou resevwa lavi ki p'ap janm fini an. Men, tout moun ki fè sa ki mal pral leve pou resevwa kondannasyon yo. –Jan 5:28, 29
Eske nou pa konn sa: nou tout ki resevwa batèm pou n te fè yonn ak Jezikri, avèk batèm sa a nou te fè yonn avè l nan lanmò li. Se sa k fè, avèk batèm nou an nou te antere ansanm avè l, nou te mouri ansanm avè l tou. Men, menm jan Papa a te fè l leve sòti nan lanmò avèk gwo fòs pouvwa li, konsa tou nou menm nou ka mennen yon lòt lavi. Menm jan nou fè yonn ak li paske nou te mouri yon jan tankou li menm li te mouri a, konsa tou n'a fè yonn avè li, paske n'a leve sòti
vivan nan lanmò tankou l tou. –Women 6:3-5
Si Kris la ap viv nan ou, kò ou te mèt mouri akòz peche a, Lespri Bondye a ap ba ou lavi, paske ou jwenn gras devan Bondye. Si Lespri Bondye ki te fè Jezikri leve sòti vivan nan lanmò a rete nan nou, li menm ki te fè Jezikri leve sòti vivan nan lanmò a, li va bay kò nou yo ki la pou mouri a lavi tou, pa pouvwa Lespri li a ki rete nan nou. –Women 8:10b, 11
SENTETE A LETENEL 40
Paske, li vin sove pèp li a, li delivre yo anba esklavaj. Li te di l konsa: Lè la fin delivre nou anba lènmi nou yo, la fè nou sèvi l san nou p'ap bezwen pè. Wi, l'a fè nou viv apa pou Bondye, l'a fè nou mache dwat devan li chak jou nan lavi nou. –Lik 1:68b, 74, 75
Mezanmi, se pou nou wi Bondye te fè tout pwomès sa yo. Ann kenbe kò nou ak nanm nou nan kondisyon pou n sèvi Bondye! Ann voye tout bagay ki ka wete nou nan kondisyon sa a jete! Ann chache viv apa pou Bondye! Ann viv nan krentif li! –2 Korent 7:1
Frè m yo, mwen te moutre nou ki jan pou n mennen bak nou si nou vle fè Bondye plezi. Wi, mwen konnen se konsa n'ap viv vre. Men, kounyeya m'ap mande nou, nan non Senyè Jezi a, tanpri chache viv pi byen toujou. Nou konnen tou sa m te moutre nou, avèk otorite Senyè Jezi te ban mwen an. Men sa Bondye vle pou nou: Se pou nou viv apa pou Bondye, pou nou pa lage kò nou nan imoralite. Se pou chak gason konn chwazi madanm li yon jan ki respektab, ki dakò ak volonte Bondye. Bondye pa rele nou pou nou viv nan vye kondi-syon lèd. Men, li rele nou pou nou viv yon jan ki dakò ak volonte li. –1 Tesalonisyen 4:1-4, 7
SENTETE A
LETENEL 41
Sè poutèt sa, Jezi te mouri lòt bò pòtay lavil la, pou l te ka mete pèp la nan kondisyon pou yo fè sèvis Bondye ak pwòp san pa li ki te koule. –Ebre 13:12
Byen lontan anvan Bondye te kreye lemonn, li te chwazi nou nan Kris la pou nou te kapab viv apa pou li, pou n te san repwòch devan li. Nan renmen li renmen nou an,...se pou nou vin yon lòt kalite moun jan Bondye vle l la, pou nou sanble ak li pou nou ka mennen yon lavi ki dwat, yon lavi ki apa pou Bondye, jan verite a mande l la. –Efezyen 1:4; 4:24
Pral gen yon bèl wout pase la. Y'ap rele l: Wout Bondye a! Moun k'ap fè sa ki mal p'ap pase nan wout sa a. Se va sèlman pou moun ki mache dwat yo. Wi, pou yo ase. Okenn ba-koulou p'ap ka detounen moun k'ap swiv chemen sa a. –Ezayi 35:8
Men, si nou rekonèt devan Bondye nou fè peche, nou mèt gen konfyans nan li. Paske l'ap fè sa k gen pou fèt la: l'a padonnen tout peche nou yo, l'a netwaye nou anba tou sa ki mal. –1 Jan 1:9
Si tout bagay gen pou disparèt konsa, nou pa bezwen mande ki kalite moun nou dwe ye: Se pou nou sèvi Bondye, se pou nou viv pou li ase. –2 Pyè 3:11
LEZOM RANPLI AK LESPRI 42
Si nou menm ki mechan jan nou mechan an, nou konn bay pitit nou bon bagay, se pa Papa nou ki nan syèl la ki pou ta refize ban nou Sentespri l, lè nou mande l li. –Lik 11:13
Lè yo fin lapriyè, kote yo te ye a pran tranble. Yo tout te anba pouvwa Sentespri, epi yo pran anonse pawòl Bondye a avèk konvik-syon. –Travay 4:31
M'ap mete Lespri m nan nou, konsa m'ap fè nou mache dwat dapre lòd mwen ban nou, pou nou fè tou sa mwen mande nou fè. N'a kenbe prensip mwen yo. –Ezekyèl 36:27
Pou nou menm, nou p'ap viv dapre egzijans kò nou ankò, men dapre egzijans Lespri Bondye a, paske Lespri Bondye a nan nou. Si yon moun pa gen Lespri Kris la nan li, li pa pou Kris la. –Women 8:9
Men, lè Sentespri a va desann sou nou, n'a resevwa yon pouvwa. –Travay 1:8a
Banabas sa a te yon bon gason. Li te gen anpil konfyans nan Bondye, epi Sentespri te kenbe l anba pouvwa l tout tan. –Travay 11:24a
Nan Antyòch menm, disip yo te kontan anpil, Sentespri te plen kè yo. –Travay 13:52
Pa soule tèt nou ak diven, sa ka mennen nou nan debòch. Okontrè, plen kè nou ak Sentespri. –Efezyen 5:18
PWOMES MEVEYE KRETYEN YO GENYEN 43
Senyè a kanpe toupre moun ki dekouraje yo, li delivre tout moun ki te pèdi espwa. –Sòm 34:18
Jezi di li: Si m kapab menm!...Tout bagay posib wi pou moun ki met konfyans yo nan Bondye. –Mak 9:23
Frè m yo, nou pa bezwen sezi devan gwo eprèv sa yo k'ap tonbe sou nou tankou yon gwo dife. Nou pa bezwen konprann sa se yon bagay estraòdinè k'ap rive nou la a. Okontrè, fè kè n kontan. Paske, menm jan nou patisipe nan soufrans Kris yo, konsa tou n'a kontan nèt ale lè gwo pouvwa Kris la va parèt. –1 Pyè 4:12, 13
Li gen pou l cheche tout dlo nan je yo. P'ap gen lanmò ankò, yo p'ap nan lapenn ankò, yo p'ap janm plenyen ankò, yo p'ap janm soufri ankò. Tout vye bagay sa yo pral disparèt. –Revelasyon 21:4
Mete konfyans ou nan Senyè a, fè sa ki byen! Pran peyi a fè kay ou, viv ak kè poze! –Sòm 37:3
Pito nou chache bay bagay peyi Wa ki nan syèl la premye plas nan lavi nou, chache viv jan Bondye vle l la anvan. Lè sa a, Bondye va ban nou tout lòt bagay sa yo tou. –Matye 6:33
PWOMES POU SILA YO KI NAN EPREV 44
Kounyeya, li ka pote sekou bay tout moun ki anba tantasyon, paske li menm tou li te pase anba tantasyon, li menm tou li te soufri. –Ebre 2:18
Anvan lontan, Bondye ki bay kè poze a gen pou kraze Satan anba pye nou. –Women 16:20a
Tout tantasyon nou jwenn sou chemen nou, se menm kalite tantasyon tout moun jwenn sou chemen yo tou. Men, Bondye li menm toujou kenbe pawòl li: li p'ap kite yo tante nou yon jan ki depase sa nou ka sipòte. Men, lè nou va anba tantasyon an, l'a ban nou fòs pou nou ka sipòte l, pou nou ka sòti anba li. –1 Korent 10:13
Lè yon moun ap mache dwat, li gen pou l soufri anpil. Men, Senyè a ap delivre l [an bas] tout soufrans li yo. –Sòm 34:19
Tansèlman, nou konn sa byen: nan tout bagay, Bondye ap travay pou byen tout moun ki renmen l, pou byen tout moun li te fè lide rele. –Women 8:28
Granprèt nou an, se pa yon moun ki pa kapab soufri ak nou nan feblès nou. Okontrè, nou gen yon granprèt ki te pase anba tout kalite tantasyon menm jan ak nou. Men, li pat janm fè okenn peche. –Ebre 4:15
PWOMES POU SILA YO KI VENKE 45
Se sa moun ki va genyen batay la va resevwa nan men m. M'a va Bondye yo, y'a va pitit mwen. –Revelasyon 21:7
Tout moun ki va goumen jouk yo genyen batay la, m'ap fè yo tounen yon gwo poto nan kay Bondye a. Apre sa, yo p'ap janm sòti. M'a make non Bondye ansanm ak non lavil Bondye a, lòt Jerizalèm k'ap desann sot nan syèl la, sou yo. M'ap make lòt non mwen an sou yo tou. –Revelasyon 3:12
Tout moun ki goumen jouk yo genyen batay la pral mete rad blan an sou yo. Mwen p'ap wete non yo nan liv ki gen non moun ki gen lavi a. M'ap rekonèt yo pou moun pa m devan Papa mwen ak devan zanj li yo. –Revelasyon 3:5
Tout moun ki goumen jouk yo genyen batay la, m'ap ba yo dwa chita bò kote m lè m'a sou fòtèy mwen an, menm jan mwen menm mwen te goumen jouk mwen te genyen batay la, pou kounyeya mwen chita bò kote Papa m ki chita sou fòtèy li a. –Revelasyon 3:21
Tout moun ki va goumen jouk yo genyen batay la, epi ki va toujou ap fè sa m vle yo fè a jouk sa kaba, m'a ba yo pouvwa sou tout nasyon. –Revelasyon 2:26
BONDYE PALE NOU O SIJE DIVOS LA 46
Kanta pou moun marye yo, men lòd mwen ba yo, (sa pa sòti nan mwen non, men nan Senyè a menm): Lè yon fanm marye, li pa dwe kite ak mari li. Si li rive kite avè l, se pou l rete pou kont li, san l pa remarye. Pase pou l ta remarye, pito li tounen ak mari l ankò. Konsa tou, yon mari pa dwe mete madanm li deyò. Yon fanm marye gen angajman ak mari l toutotan mari a vivan. Men, si mari a mouri, li lib marye ak moun li vle, depi se ak yon moun ki patizan Kris la. –1 Korent 7:10, 11, 39
M'ap pran yon egzanp: yon madanm marye gen angajman avèk mari l devan lalwa toutotan mari a vivan. Men, si mari a mouri, madanm lan lib devan lalwa annegad mari a. Si pandan mari a vivan toujou, madanm lan vin fanm yon lòt gason, y'ap rele madanm lan adiltè. Men, si mari a mouri, li lib devan lalwa. Lè sa a, si l vin fanm yon lòt gason, li pa yon adiltè. –Women 7:2, 3
Men mwen menm, men sa m'ap di nou: Yon nonm ki kite ak madanm li, si se pa pou lenkondit, nonm sa a lakòz madanm lan fè adiltè. Konsa tou, yon nonm ki marye ak yon madanm mari l kite l, li fè adiltè tou. –Matye 5:32
JEZI AP VINI YOU DEZIEM FWA 47
Lè m'a fin pare plas la pou nou, m'a tounen vin chache nou. Konsa, kote m'a ye a, se la n'a ye tou. –Jan 14:3
Lè sa a, n'a wè siy nan syèl la k'ap fè nou konnen Moun Bondye voye nan lachè a ap tounen. Lè sa a, tout nasyon ki sou latè va pran kriye. Y'a wè Moun Bondye voye nan lachè a ap vini anwo nyaj yo nan syèl la, avèk pouvwa, nan mitan yon bann bèl bagay. –Matye 24:30
Mezanmi, kounyeya nou se pitit Bondye. Nou poko konnen egzakteman sa nou pral tounen. Men, nou konnen lè Kris la va parèt nou pral tounen tankou l, paske nou pral wè l jan l ye a. Tout moun ki gen espwa sa a nan kè yo ap kenbe kò yo pou yo pa fè sa ki mal, tankou Jezikri te kenbe kò l pou l pat fè sa ki mal. –1 Jan 3:2, 3
Nou menm tou, se pou n toujou pare, paske Moun Bondye voye nan lachè a va vini lè nou pa ta kwè! –Lik 12:40
Konprann sa byen, Moun Bondye voye nan lachè a gen pou l tounen ak zanj li yo, nan tout bèl pouvwa Papa l la. Lè sa a, li va bay chak moun sa yo merite dapre sa yo fè. –Matye 16:27
PAWOL
BONDYE A 48
Syèl la ak tout tè a va pase, men pawòl mwen yo p'ap janm pase. –Lik 21:33
Paske, pwofèt yo pat janm bay mesay paske yo menm yo te vle. Okontrè, se Sentespri ki te pouse yo lè yo t'ap bay mesay ki sòti nan Bondye. – 2 Pyè 1:21
Pawòl ou se yon chandèl ki fè m wè kote m'ap mete pye m, se yon limyè k'ap klere chemen mwen. –Sòm 119:105
PRIYE EPI PADONNEN
Men ki jan pou nou lapriyè: Papa nou ki nan syèl la, Nou mande pou yo toujou respekte non ou. Vin tabli gouvènman ou, pou yo fè volonte ou sou latè, tankou yo fè l nan syèl la. Manje nou bezwen an, ban nou l jòdi a. Padonnen tou sa nou fè ki mal, menm jan nou padonnen moun ki fè nou mal. Pa kite nou nan pozisyon pou n tonbe nan tantasyon, men, delivre nou anba Satan. [Paske, se pou ou tout otorite, tout pouvwa ak tout lwanj, depi tout tan ak pou tout tan. Amen.]
Si nou padonnen moun lè yo fè nou mal, Papa nou ki nan syèl la va padonnen nou tou. Men, si nou pa padonnen moun lè yo fè nou mal, Papa nou p'ap padonnen peche nou yo nonplis. –Matye 6:9-15
CHEMEN BONDYE A POU SALI A
Mwen bezwen you Sovè.
Tout moun fè peche. Yo tout vire do bay Bondye ki gen pouvwa a. –Women 3:23
Kris te mouri pou mwen.
Paske, Kris la menm mouri yon sèl fwa pou peche nou yo, li p'ap janm mouri ankò. Li menm ki t'ap mache dwat devan Bondye. –1 Pyè 3:18a
Mwen bezwen repanti akòz peche m yo.
Moun k'ap kache peche p'ap janm wè zafè yo mache. Men, Bondye va gen pitye pou moun ki rekonèt peche yo, pou moun ki chanje lavi yo. –Pwovèb 28:13
Mwen dwe resevwa Jezi pà lafwa.
Men, sa ki te resevwa l yo, sa ki te kwè nan li yo, li ba yo pouvwa tounen pitit Bondye. –Jan 1:12
Mwen kapab asire mwen sove.
Moun ki gen Pitit la, yo gen lavi sa a tou. –1 Jan 5:12a
Sa m'ap di nou la a, se vre wi: Yon moun ki koute pawòl mwen, ki mete konfyans nan moun ki voye m lan, l'ap gen lavi ki p'ap janm fini an. Yo p'ap kondannen li. Li deja sòti nan lanmò, li antre nan lavi. –Jan 5:24
If you are interested in receiving additional Scripture booklets, write to the publisher in English at the address below or order online:
World Missionary Press, Inc.
P.O. Box 120
New Paris, Indiana 46553-0120 U.S.A.
World Missionary Press Home Page | Go to the Top of This Page


c: text/html

text:
Madagaskar
Madagaskar, oswa nan Repiblik la Madagascar (Repoblikan'i Madagasikara) pou fè ofisyèl, se yon leta endepandan sitye nan Oseyan Endyen nan lwès, separe nan Afrik pa Mozanbik Chèn la pi gwo pase 415 kilomèt. Antananarivo se kapital li [1].
Pandan pi fò nan syèk la syèkl, se pa bay zile nan Peyi Wa ki nan Madagascar kòm envazyon an kolonyal franse aboli an 1895. Gouvènman an se premye nan fèt Madagascar, 10 oktòb 1958 ak 1960, Madagascar reprann endepandans li apre yon batay kont kontinuèl nasyonalis la Frans. peyi a se nan mitan premye endepandans lan gen nan zòn nan Oseyan Endyen ak nan Afrik.
Jewografi[edite | modifier le wikitexte]
Sid nan Ekwatè a nan Oseyan Endyen an, senkyèm lan zile nan mond lan (587 000 km²) apre Ostrali, Greenland, New Guinea ak Borneo a, separe ak kontinan Afriken an pa chanèl Mozanbik. se distans ant lwès la ak devan Madagascar kòt la Mozanbik estime a pi plis pase 700 kilomèt. The Big Island, pafwa ki rele "Wouj zile a" nan referans lateritik ki gen koulè plato li tan 1 580 kilomèt nan nò sid ak 500 kilomèt nan lès nan lwès. Artchipel vwazen li yo komoryen (300 kilomèt nan nò-lwès), Réinion (800 East km) e Moris (East) ak Sechèl (Nòdwès). Yon chaje ak mòn koupe masif Big Island lan nan yon Nò-Sid nan yon mwayèn altitid a 1,000 mèt 1 500 (Highlands yo konte pou 70% nan zòn nan total). Western, mwatye nan pi gwo a gaye deyò, e ki okipe plis nan plenn alluvions ak ranp de Highlands ba yo santral Channel Mozanbik la, pandan ke yon ti kras pis a Lès la Cliff aplati kou nan yon plenn kòt delimite pa jis nan Oseyan Endyen . nan rejyon Nò, vòlkanik, se izole nan mòn lil la nan pi wo a (ki abouti a Tsaratanana M 2 876). se "South fon nan" semi-arid rejyon divize ant plato cho (sidwès), sèk Plain (fen Sid) ak chenn anosyennes (Sidès). Alaotra nan (182 km²) se pi gwo a nan senk gwo Lakes Madagascar. orijinalite nan de Madagascar, se senbòl ki nan pye bwa an vwayajè a (ravinala), se gwo divèsite li yo: nan plizyè nan tèren e te ankouraje klima de la biodiversité Flora ak fon karakterize pa andemism yon vitès siperyè.
Jewoloji[edite | modifier le wikitexte]
Continental flote montre ke peyi Zend, Ostrali, Antatik, Madagascar, Afrik ak Amerik di Sid yo te ini nan yon peyi yo rele Gondwana. Men gen 240 milyon ane, kontinan an kraze fòm separe kontinan. Depi peryòd kwatèrnèr, Madagascar te prèske rive nan moman kote li.
Sa ka esplike orijin egzistans lan ak nan fon komen Flora Madagascar ak Afrik ak Amerik di Sid, osibyenke pwofil Geologie trè pwòch. Sepandan, gen izolasyon la sou tan Madagascar jeyolojik chanje fon yo ak Flora nan yon fason inik. Se poutèt sa sou zile a Big espès patikilye ki rive okenn kote lòt moun (andemisite), ki gen ladan lemor ki pi popilè yo se yon egzanp. Nan yon pwen de Geologie View, yo te jwenn nan nan estrikti a Big Island, nan tout peryòd nan istwa a planèt la. pwen an nan zile a se Maromokotro nan Tsaratanana masif an nan 2 876 mèt.
Poutèt topografi li, ansanm Madagascar mozayik nan yon peyizaj. zile a se nan plen gwo kontras ant sid Bush la, forè twopikal ki nan lès la, Highlands Granite yo nan sant la, pafwa pa surmonter Hills masif de Savannah vòlkanik sedimantè ak nan Lwès la.
a nan zile a jeneralman Madagascar konsidere kòm yon pati nan Afrik, men li deja dekri kòm "kontinan nan wityèm"
Istwa[edite | modifier le wikitexte]
Pwotoistwa e preistwar[edite | modifier le wikitexte]
Madagaskar nan lil la te parèt okipe jiska anpil moun pa ta, nan konmansman an nan epòk nou an. Tout bagay sa yo sijere ke eksploratè bonè yo nan navigatè Indonesia aktyèl la. Plis espesifikman, zile a nan sid Borneo Kalimantan lan oswa kote gen moun ki toujou fèt nan Dayak enteryè a (tankou Ma'anyan la) ki nan lang moun pale byen nan Madagascar. nan pèp la Navigasyon malayo-Polynesien (oubyen Nusantara) nan Oseyan Endyen an nan Lwès la reprezante yon gwo mouvman moun ki te kòmanse pandan omwen twazyèm milenè a BC nan Oseyan Pasifik la. Li te fè yon posib mèsi domination bonè nan atizay la Navigasyon, patikilyèman karakterize pa itilize nan bato ak kannòt multikok vibrasyon. Selon sous chinwa date de syèk sa yo byen bonè nan epòk nou an, pi gwo a nan bagay sa yo kapab pote yon pasaje ak dè santèn de mil tòn machandiz. nan premye moun yo Madagascar Azyatik metrize metal, tankou fè, diri ak swa resi. Anplis diri, yo pote yo avèk cultigens plante anpil nan Sid-Lès Azi tankou bannann, koko, iyam, sik kann Taro,.
Li sanble ke tou sa yo te posede navigatè enstitisyon Indonesian sou kot la Afriken ki te kòmanse antre nan pèp bantou, nan enteryè a nan kontinan an. Nou kapab alò ke ipotèz entwodiksyon nan plant nan Azi te jwe yon wòl enpòtan nan eksplozyon nan popilasyon an ki orijin nan agrandisman nan bantou.
istwa a pandan Madagascar milenè an premye nan epòk nou an, nou toujou konprann trè mal. Yon moun kapab asime ke zile a te jwe yon wòl enpòtan nan komès la, ansanm ak epis, Sid-Lès ant Azi ak Mwayen Oryan an, oswa dirèkteman nan kot Afriken an. komès esklav la te absan pa paske youn nan youn men, nou jwenn mansyone nan prezans nan esklav Afriken (oubyen Zenj Zanj) ofri nan tribinal la nan peyi Lachin javanèz nevyèm nan koumansman syèk la, ak yon lòt, menm kòmanse Madagascar eksperyans li nan Africanization popilasyon. Afriken an prezans nan lil la sanble, sepandan, vini masif syèk la jiskaske nevyèm anba direksyon komès Mizilman an. Kidonk avan avèk la Islam, Arab, deplase vit Indonesians kòt la imedyatman epi Afriken yo rive sou kontwòl zile yo ak pati komoryen kot la de Madagascar. Antretan, nan konpetisyon anba pouvwa ansanm nan New maritim Chinwa (Song) Sid e Endyen (Chola), Endonezi thalassocracies yo ap bese nan vit, byenke yo toujou a Pòtigè javanèz nan Madagascar maren lè yo te apwoche sèz syèk la. Tout sa dirije izolasyon Madagaskar nan fanmi an, ki te pi popilè, soti deyò a pa echanjè Mizilman.
Jodi a, popilasyon an ka de Madagaskar konsidere pwodwi a nan interbreeding ant okipan bonè pouse Indonesia ak Afrik:

robotstxt: allowed

filter: keep


text:
Prezidan ayisyen an Michel Martelly ak premye minis Laurent Lamothe kreye yon mekanis ki rele « Cadre de Coordination de l'aide externe au Déveloloppement », ann abreje (CAED). Objektif li se yon meyè jesyon èd ekstèn pou devlopman ann Ayiti, e pou pèmèt li tounen yon peyi emèjan an 2030.
CAED pral chèche met sou pye mòd fonksyonnman k ap pèmèt èd ekstèn nan koresponn ak pryorite devlopman ekonomik Ayiti. Gouvènman Martelly-Lamothe la raple detèminasyon l pou redwi depandans li sou èd ekstèn nan Eske CAED pral pote rezilta pozitif pou peyi d Ayiti ? Plizyè obsèvatè kwè ke CAED ranplase Komisyon Enterimè Rekonstriksyon Ayiti a (CIRH).
Kilès nan 2 antite sa yo k ap pi itil peyi dAyiti? E kijan bayèdefon yo pral akeyi kreyasyon CAED la? Envite pwogram Lib Tribin Lavwadlamerik yo, konseye spesyal direksyon ministè Planifikasyon, Claude Grand Pierre, spesyalis nan kesyon planifikasyon ak bidjè, ekonomis Nesmy Manigat, ekonomis Frantz Telfort ki baze nan Fort Lauderdale, eta Flordie te reponn kesyon sa yo.
Klike sou ikon ki agoch la pou w koute pwogram lib tribin dyaloge ak Etazini


text:
ZAF… LAJAN NOU. TI DIFE KLERE SOU KOZE FINANS AK KIJAN LAJAN FONKYONE.
Vincent, Lopez.
Port-au-Prince: Big Bird Publishing, 2007. 1st ed. 8vo, wrps, 153 p., index, tables, illus New Paperback L'auteur se yon pitit te Ayiti ki enterese ak tout sa ki konsene pwogre, lakilti ak ledikasyon pepe ayisyen nan peyi lotbo dlo tankou lakay. Li se yon animate radyo epi li se pwofese Syans Ekonomik ak Finans. Kouyne a, li ap anseye ekonomi nan Essex contry College nan New Jersey. Pwofese Vicent genyen diplom avanse nan Jesyon Biznis, Syans Ekonomiik ak Finans. (Item ID: 153560)
$20.00


text:
Anbasad amerikèn nan Peken, kapital Lachin, fè konnen preokipasyon li apre yon ensidan kote plizyè douzèn manifestan chinwa te ansèkle machin anbasadè Lèzetazini an, Gary Locke, yo te voye yon pakèt bagay sou li epi yo te bloke antre anbasad la.
Pòtpawòl Depatman Deta a, Victoria Nuland, di otorite chinwa yo fè konnen yo regrèt ensidan sa a ki te dewoule madi 18 septanm 2012 la; yon ensidan ki te rive pandan yon jounen kote manifestasyon chofe tap dewoule kont peyi Japon atravè tout Lachin.
Nan yon rankont ak laprès, Anbasadè Locke di jounalis yo anyen pat rive li e li pat santi l an danje pandan ensidan an.
Men li rankontre avek responsab ministè afè etranjè chinwa yo pou l fè yo konnen preokipasyon li e li ankouraje yo pou yo fè tou sa yo kapab pou yo pwoteje pèsonèl anbasad amerikèn nan.
Pòtpawòl ministè afè etranjè chinwa a, Hong Lei, di li konsidere ensidan sa a kòm yon ka izole; men otorite Lachin yo pral mennen yon ankèt sou sa.


text:
Nan mwa avril ki sot pase a, mas yo nan divès kwen nan peyi a te leve kanpe pou di non kont okipasyon,grangou, chomaj ak lavichè, ki se rezilta politik neyoliberal plizyè gouvènman ki pase yo t ap aplike nan peyi a. Men, depi an lagan, nan prezantasyon politik jeneral li, gouvènman Michelle Pierre-Louis a te deja montre li pa sou wout pou satisfè revandikasyon sa yo. Politik jeneral gouvènman Michelle P. Louis a reprann angwo menm chema DSNCRP a ki se bib dirijan ayisyen yo mete yo dakò pou yo aplike anba grif FMI ak Bank Mondyal. Men anreyalite fòk nou di, depi gouvènman sa a monte, se ijans li di l ap jere. Anpil lajan depanse, anpil monte desann fèt sou pretèks pou ede viktim yo, men, pwoblèm yo la pirèd. 100 jou apre gouvènman an fè ap manniganse sou pouvwa a bò kote prezidan Preval, ki bilan nou ka fè nan nivo ekonomik, politik ak sosyal ?
Nan nivo ekonomik ak sosyal
Premye bagay ki te deja montre gouvènman sa a pata pral regle anyen, se politik jeneral premye minis lan te prezante devan palman an. Politik jeneral sa a ki chita sou DSNCRP a, pa pwopoze okenn solisyon serye pou fè fas ak pwoblèm grangou, chomaj, pwodiksyon nasyonal la ak okipasyon peyi a. Kòm politik jeneral la pa kanpe sou anyen, aksyon gouvènman an pandan 100 jou a te plis chita sou jesyon ijans pou ede viktim siklòn yo. Pou fè fas ak pwoblèm sa a, anviwon 200 milyon dola debloke sou fon PETROCARIBE a. Plis pase 143 milyon dola deja angaje nan fon sa a. Men, anpil moun ap chache kote fon sa a fè, pesonn pa wè kote li pase.
Gouvèman an kontinye tèt bese nan aplike politik neyoliberal la. Pandan plizyè milye anplwaye Teleko lage de bra balanse nan lari, anpil lòt travayè deja pèdi travay yo nan APN, nan kad politik vann antrepriz leta yo tankou lo patat. Konsa, mizè mas yo ap ogmante, pri anpil pwodui kontinye ap grenpe monte malgre pri gaz la ap bese chak jou pi plis. Nan tout peyi a, se grangou k ap fè lalwa. Nan komin Bèlans ki nan depatman Sidès la, anviwon 14 moun deja mouri nan grangou.
Sèl nòt pozitiv nou note pandan tan sa a, se Akò Patenarya Ekonomik yo ki pa rive siyen. Malgre sa, nou pa santi gouvènman an deside ale jouk nan bout ak pozisyon sa a. Sou kesyon pwodiksyon nasyonal la, depi nan politik jeneral la, gouvènman an te deja deside li pap manyen kesyon sa a nan pwofondè li. Pa gen anyen ki prevwa sou kesyon refòm agrè a, ni sou INARA, malgre gen moun k ap touche pou sa. Aloske menm Michel Pierre Louis sa te lap goumen pou yon demokrasi agrè nan peyi. Kidonk, si se pou gouvènman sa a, peyi a fèk kòmanse nan ensekirite alimantè.
Nan nivo politik
Nan nivo politik, gouvènman sa a lage kò li nan 2 plan men toupuisan kominote entènasyonal la. Sa k pi grav, se sou patwonaj MINUSTAH, palman an ak tout gouvènman an rive travay sou yon ajennda lejislatif. Sa ki montre aklè, gouvènman an ak tout palman an santi yo alèz anba okipasyon an. Malgre prezidan Preval di li ta swete pou MINUSTAH ale nan finisman manda li a, pouvwa a pa montre li vle pran okenn mezi konkrè pou wete peyi a anba okipasyon. Okontrè, pouvwa anplas la ap sere kò li pi fon anba bra kominote entènasyonal la, menm jan y ap fè sa pou FMI ak Bank Mondyal.
Se ak anpil kè kontan kòripsyon ap taye banda nan administrasyon piblik la. Se ak anpil difikilte pou yon moun ki pa konwonpi rive fonksyone nan Leta a. Menm èd ki bay pou viktim yo pa rive chape anba siklòn kòripsyon an. Nan lapolis, nan lajistis, se kòripsyon k ap byen mennen malgre tout refòm kominote entènasyonal la di li fè. Anpil otorite nan Leta a ap viv nan lwil, y ap woule gwo mak machin agase pèp pandan pèp la ap mouri grangou. Alòske, salè anpil nan yo paka pèmèt yo mennen mòd vi sa a. Men, pa gen pesonn ki di yo anyen. Se kòmkwa nan Leta pouri sa a, si w pa konwonpi, ou pa alamòd. Memsi rapò « Transparency Internatioanal » yo se pa pawòl levanjil, men nou kwè maladi kòripsyon an atake administrasyon leta a jouk nan zo. Poutan, pa gen siy pandan 100 premye jou a ki montre gouvènman sa a gen volonte politik pou li atake tout bon, maladi kòripsyon an.
Nan kalfou sa a, kisa nou dwe fè ?
Nan kalfou tenten n ap viv jounen jodi a, nou dwe rann nou kont, nou pa gen lòt chwa, nou dwe batay pou tabli yon Ayiti granmoun, yon Ayiti Sosyalis, yon Ayiti ki libere anba diktati enstitisyon finansye entènasyonal yo, peyi rich yo, MINUSTAH ak tout tyoul ki anba zòd yo nan peyi a. Men pandanstan, li enpòtan pou nou kontinye òganize nou pou fè presyon sou otorite k ap touche lajan pèp la pou yo :
1) Tanmen yon veritab refòm agrè nan peyi a, bay peyizan yo bonjan ankadreman pou pitit pèp la ka jwenn manje pou li manje nan bon kondisyon
2) Remete kanpe Magazen leta yo, pou vann pwodui premye nesesite yo nan pri ki pi ba pase pri ki sou mache a, selon dekrè oktòb 1989 la
3) Sispann pran lajan pèp la pou peye FMI ak Bank Mondyal, lajan sa yo dwe sèvi pou bati lekòl ak lopital pou pitit pèp la
4) Sibvansyone gaz pwopàn ak kewozèn nan yon fason pou pwoteje anviwonnman an
5) Mete kontwòl sou pri tout pwodui ak sèvis premye nesesite yo, yon fason pou gwo komèsan yo pa vann pwodui yo pri yo vle
6) Kanpe nèt sou tout negosyasyon k ap fèt nan kad APE a epi travay pito pou entegre Ayiti nan pwogram ALBA a
Pou MODEP :
Guy NUMA
Nickson BOUMBA


text:
Pliton
Pliton se yon planèt nen ki sitye nan senti Kipè a (Kuiper). Nan pase a, li konsidere tankou dènye planèt ki ap vire otou etwal Solèy nou an, men an 2006 linyon astwonomik entènasyonnal klase l tankou planèt nen. Pliton se pwototip yon nouvèl klas objè nan sistem solè a -- objè transneptinyen oswa plitowid.
Pliton prensipalman konpose nan wòch e glas metàn. Dyamèt li anviwon de twazyèm dyamèt Lalin nan. Yon jou sou Pliton dire 6,287 jou sou Latè a. Li genyen twa satelit : Charòn, Niks (Nix) epi Idra (Hydra).
Distans ant planèt la epi Solèy la chanje ant 29 e 49 inite astwonomik. Òbit li enkline e eksantrik anpil. Li pa vire otou Solèy la nan plan ekliptik, tankou tout lòt planèt yo, epi òbit li pa preske sikilè, tankou tout lòt planèt yo. Kidonk, pannan ant 14 e 20 an nan òbit li, li pi pwòch Solèy la pase Neptin. Men akòz eksantrisite òbit Pliton, òbit li pa janm kwaze òbit Neptin nan.
Li dekouvri an 1930 pa Clyde Tombaugh apre Percival Lowell te predi planèt la egziste. Li nonme apre bondye romen ki viv nan anfè epi apre Percival Lowell. Senbòl planèt la se ♇.
Sonn spasyal New Horizons lanse an 2006 pou fè eksplorasyon sistèm Pliton an. L a rive an 2015 apre yon vwayaj 6,4 miya kilomèt.
Galri imaj yo :
Wè tou : mitoloji


text:
Vis Prezidan Edmonson ak Majistra Regalado ap òganize konferans deprès "Yon Bal Tiye Fèt la"
Lidè yo nan kominote an ap dekouraje koze tire zam Lavèy Joudlan pou anonse nouvèl ane an
Vis Prezidan Audrey M. Edmonson ak Majistra Vil Miami Tomas Regalado, ansanm ak plizyè otorite fòsdelòd ak lidè kominotè, pral fè konferans deprès anyèl yo an pou mande rezidan yo sispann koze tire zam yo anlè pou selebre Lavèy Joudlan an. Konferans la planifye pou jedi 29 desanm 2011 nan Williams Park, 1717 NW 5 Avenue, nan Overtown a 10 a.m.
Dezan de sa, yon jèn tigason Italyen ki tap vizite Miami ak fanmi li te blese ak yon bal mawon Lavèy Joudlan an. Vis Prezidan Edmonson ak Majistra Regalado ap ankouraje kominote a pou prevni kalite ensidan sa yo nan ede fè pase mesaj la ki di "Yon Bal Tiye Fèt la".
Majistra Vil Miami Tomas Regalado
Otorite fòsdelòd lokal yo ak lidè yo nan kominote a
1717 NW 5 Avenue, Overtown


text:
Netscape Import Imèl pespektiv
Kapab lojisyèl ou import fin vye granmoun Netscape 7.2 Imèl nan pespektiv 2010? Li sanble pa te gen okenn fason fasil fè li. Solisyon a sèlman mwen te kapab jwenn te gen anpil travayè: 1) Konvèti Netscape mwen 7.2 mesaj nan yon Netscape ki pi gran 4.8 fòma (Sa a pran yon machin ki pi gran egzekite). 2) Enpòte nan Pespektiv Express (tou pran yon machin ki pi gran, men se pa laj tankou etap #1. 3) Emigre sou pespektiv 2000 (tou nan yon machin ki pi gran). 4) Ekspòte kòm *. Dosye pst. 5) * Enpòte. Pst dosye nan pespektiv 2010 (sou machin nan nouvo). Se konsa,, non yo bezwen ale nan: *.MSF –;> *.SNM –;> *.DBX –;> *.PST –;> Pespektiv 2010 Sa a te pran tout lajounen! (ak 3 machin diferan, de nan yo te fin vye granmoun) Mwen ka wè poukisa lojisyèl ou se konsa gen anpil valè. Èske ou ka ede lojisyèl avèk nenpòt nan etap sa yo? (Mwen gen plis Imèl konvèti).
Outlook Import Sòsye fèt yo enpòte dosye imel deja sove nan kliyan imel lòt la. anl, .Msg, oswa. emls fòma. Li pa ap travay dirèkteman avèk aplikasyon pou twazyèm pati lapòs. Se konsa, si ou kapab ekspòte oswa jis sove Imèl soti nan Netscape sipòte fòma, Lè sa a, li pral fè travay la.
A Netscape enpòte pespektiv pwosesis ki se tou pre menm jan ak pou tonèr: Li kouman Import Imèl soti nan tonèr pespektiv.
Mi la ou magazen Netscape Imèl?
Chak Imel Netscape katab (Inbox, Voye, elatriye) is recorded to the hard drive as couple of files –; yonn nan yo pa gen okenn ekstansyon nan tout (egzanp: Inbox), which is the email storage file in “;mbox”; fòma, ak yon sèl ak yon. ekstansyon MSF (egzanp: INBOX.MSF), ki se endèks la (Lapòs Rezime File) yo mete nan dosye a imel. Ou ka sèvi ak mboks gratis nou yo anl konnvètè ekstrè Imèl nan dosye a ki pa gen okenn ekstansyon (nan dosye a bwat lèt). Lè sa a, ou ka sèvi ak nan Outlook Import Sòsye enpòte tout dosye. anl nan Outlook oswa PST dosye.
- Tanpri download Sòsye an Import pespektiv ak enstale li.
- Ouvri pespektiv Sòsye Import gwoup pwogram lan (Start –; Outlook Import Sòsye; or Start –; All Programs –; Outlook Import Sòsye)
- Kouri a Gratis mboks anl konnvètè (li gen ladann konfigirasyon an Sòsye Import pespektiv)
- Add dosye bwat lèt ou a nan lis la pwogram yo epi rale yo
- Kouri Sòsye Import pespektiv ak pwen li a ki pi gran prensipal la ki gen sub-dosye ak ekstrè anay ak kontinye ak enpòte imel. Li plis enfòmasyon sou import anl pespektiv.
Repons: Mwen achte Sòsye Outlook Import ou, ak li te fè egzakteman sa w di ke li ta. Sa ki te pi vit pase lè n ap kalkile soti tout etap sa yo mwen te fè anba a (ak obstak Microsoft prezante nan chak etap).


text:
http://www.lenouvelliste.com/article.php?PubID=1&ArticleID=60311
Malgre sitayasyon ekonomik difisil k'ap travèse Biwo nasyonal Etnoloji, doktè nan domèn antwopoloji Suze Mathieu ki nan tèt enstitisyon sa depi plis pase yon lane gen anpil espwa. Madan Suze Mathieu kwè toujou biwo Etnoloji kapab ede nan batay kap mennen pou nou rejwenn idantite nou, nan gade diferan aspè ki te fè fos nou tan lontan e sak feblès nou jounen jodi a, pou nou wè ki kote nou vle ale.
L.N : Suze Mathieu anvan nou pale sou kesyon lang, kilti, idantite ak mouvman ou kòmanse mennen nan tèt biwo nasyonal Etnolji, di nou non, doktè Suze Mathieu, kòman moun rive nan tèt enstitisyon sa. Se ministè Kilti ak Kominikasyon, ministè titèl la, ki nonmen l ? Nan konbye tan manda sa ap bout ?
Suze Mathieu : Non se pa ministè kilti ak Kominikasyon ki nonmen direktè nan tèt biwo nasyonal Etnoloji. Se nan yon arete prezidan repiblik la ak lòt minis gouvènman siyen. Manda a ap rive nan bout li jis lè yon lòt arete sòti.
L.N : Nou konnen Biwo Etnoloji ap fè fas ak gwo difikilte. Ansyen administrasyon te rele anmwe nan laprès pou pwoblèm bidjè ki pat janm genyen pou enstitisyon sa jwe wòl li tout bon. Malgre tout kri sa yo ou aksepte pran tèt biwo a. Eksplike nou vizyon w pou enstitisyon an ? Ou kwè toujou biwo Etnoloji kapab ede nan batay kap mennen pou nou rejwenn idantite nou ?
Suze Mathieu : Li difisil pou m pale sou vizion m genyen san m pa remete biwo nan kontèks li te fonde a. Biwo nasyonal Etnoloji se yon enstitisyon espasyalize ki fè rechèch nan domèn kilti. Se Jacques Roumain ki te fonde l nan lane 1941 nan moman legliz katolik tap mennen kanpay kont vodou. Jacques Roumain te leve vwa l pou l te di ayisyen pap pot etikèt sa ki fè kwè lap sèvi dyab, kidonk li se dyab tou. Li te fonde biwo a pou l te fè rechèch sou kilti ayisyèn nan ; pou l te montre vodou se kilti nou, se idantite nou, se nanm nou. Men 60 lane apre, se tankou nou tounen nan degre zero. Se sitiyasyon sa ki eksplike dram politik ak kiltirèl pèp ayisyen an ap viv jounen jodi a. Biwo nasyonal Etnoloji gen yon wòl enpòtan poul jwe nan kesyon sa : nan ede n rejwenn idantite kiltirèl nou, nan gade diferan aspè ki te fè fos nou tan lontan e sak feblès nou jounen jodi a pou nou wè ki kote nou vle ale.
L.N : Ou di 60 lane apre, se tankou nou tounen degre zero. Ou kapab devlope lide sa plis pou lektè yo ?
Suze Mathieu : Se yon gwo atou leta genyen, men li neglije l. Biwo Etnoloji ap fonksyone san yon bidjè nòmal ki pou pèmèt li akonpli misyon l. Pa gen lajan pou yo peye sèvis yon direktè teknik. Se ministè kilti ak kominikasyon ki prete m gadyen ak ajan sekirite. Se mwen k ap degaje m kon mèt Janjak pou m mete yon pèsonèl sou pye. Kòm direktè nan yon administrasyon piblik ki gen tout enpòtans sa, mwen pa gen ni biwo, ni machin ak plak ofisyèl. Kidonk mwen gen difikilte pou m asiste anpil aktivite gouvènman ap òganize. Pa gen lajan pou fè rechèch ki se prensipal misyon biwo Etnoloji. Nou gen moun k'ap mande nou fè ekspozisyon, donmaj pa gen bidjè.
L.N : Eske se paske kesyon kilti, idantite kiltirèl pa yon priyorite pou gouvènman ? Ki garanti ou jwenn nan men minis Kilti ak Kominikasyon Eddy Lubin ?
Suze Mathieu : Nan dyalòg mwen te genyen ak minis Eddy Lubin, mwen santi volonte a la. Men pwoblèm nan chita nan jan leta òganize l e sa li bay priyorite. Leta montre aklè rechèch sou zafè lang, kilti, idantite se pa priyorite l. Se yon siy tou ki montre leta pa gen vizyon, li pa konn wòl li. Kidonk li pa pral okenn kote si li pa chanje fason li òganize l. Pa gen devlopman ki posib si li pa chita sou yon baz kiltirèl ak lengwistik.
L.N : Nou wè ou enterese anpil ak kesyon lang lan. Ou menm rive enpoze l nan biwo a. Nan ki objektif ?
Suze Mathieu : Eksperyans nou fè nou konprann leta dwe trete Kesyon lang lan avèk plis serye. Jan moun itilize lang franse nan peyi a bloke tout posiblite pou peyi a devlope. Fòk leta bay franse a plas li merite nan sosyete a : sa vle di yon lang annapre. Depi nan lane 2000 mwen mennen lit sa nan inivèsite leta a ; mwen fè tout kou m yo an kreyòl e eksperyans la mache. Se menm demach la tou mwen fè depi m vin isit la. Mwen mande tout anplwaye yo pou yo bay lang kreyòl la plas li nan biwo a, e konsiy la respekte a 95% : sa vle di nou ekri dosye nou, lèt nou an kreyòl ; papye antèt yo, kat vizit nou fèt nan de lang peyi ofisyèl peyi a, epi reyinyon travay yo fèt an kreyòl. Eksperyans la byen mache. Vin gen yon dyalòg san fòs kote avèk pèsonal la. Sekretè a pa gen pyès difikilte poul ekri lèt nou yo depi li gen mesaj la. Nou santi tou enstitisyon patnè yo gen plis anvi chita pale ak nou paske yo wè gen yon lòt van k'ap soufle sou biwo a.
L.N : Nou aprann tou biwo a te fè seminè fòmasyon sou lang kreyòl pou lòt fonksyonè leta. Gen moun ki ka mande èske se misyon Biwo Etnoloji ? Eske se pa yon fason pou l pa akonpli misyon li genyen ki se fè rechèch ?
Suze Mathieu : Se yon demach nou fè ansanm ak Sekreteri leta pou alfabetizasyon epi primati apiye apre nou wè rezilta li bay isit la. Nou bay moun k'ap travay nan adminitrasyon piblik la fòmasyon e nou mande pou yo swiv egzanp biwo Etnoloji a. Donmaj pa gen volonte sa tout kote. Anpil moun pa wè si reyalite peyi a ap chanje. Yo pa konprann lang kreyòl la se li ki ka simante tout ayisyen youn ak lòt. Se sèl lang tout ayisyen pale e se li menm ki ka pèmèt relasyon moun ak moun chita sou yon baz ki pa miwomiba.
L.n : Apre kesyon administrasyon, kesyon lang, ki travay ki fèt nan domèm rechèch ?
Suze Mathieu : pa gen twòp travay ki fèt nan domèn sa. Biwo nan tèt ansanm ak ministè PLAN te fè yon ti rechèch sou kesyon lakou. Nou tap chache konprann kouman vodouyizan yo òganize espas lakou yo. Biwo te fè yon dezyèm travay ak reskonsab lakou souvnans, Badjo ak soukri yo. Te gen yon twazyèm ki te fèt tou sou konsèp lakou a menm. Travay sa yo fè nou rive konprann fenomèm lakou a ale pi lwen pase zafè klas sosyal ; paske ni moun rich, ni moun pòv gen lakou. Nou dekouvri divèsite ak varyasyon ki genyen nan kesyon lakou a. Men moun yo jwenn anpil difikilte pou yo kenbe tradisyon lakou a akoz sitiyasyon ekonomik yo kap degrade chak jou pi plis. Seremoni vodou sakrifis manje lwa koute anpil lajan, e moun yo ap vin pi pòv. Yon lòt aspè kap bouskile tradisyon sa, se pwoblèm ekoloji a. Fenomèm debwazman fè preske pa gen plant gerizon pou lwa fè tretman ankò. Men enpòtans rechèch la. Li pèmèt nou jwenn yon kote poun rankontre kategori moun sa yo, epi wè kòman y'ap viv. Paske vodou a se yon fason moun yo wè vi yo ak vi pa lòt moun.
L.N : Madan Mathieu pandan ½ an ou nan tèt biwo a, ki rechèch ki fèt nan domèn akeyolojik ki se prensipal misyon biwo a?
Suze Mathieu : Pa gen okenn rechèch ki fèt nan domèn akeyoloji akoz pwoblèm bidjè a. Men se pa sèl nan domèn sa rechèch ta dwe fèt, se nan tout lòt domèm kiltirèl ki ka ede konprann fenomèn sosyal yo. Yon egzanp klè : Depi plis pase 30 ans, genyen yon latriye sèk pwotestan k'ap boujonnen anndan peyi a. Ki enstitisyon ki janm chache konnen ki jan yo aji sou sosyete a ? Lòt egzanp Genyen yon pwoblèm ''omoseksyalite'' : lanmou fanm ak fanm - gason ak gason'' ki rechèch antwopolojik ki fèt pou nou ka konprann pi byen fenomèn nan ? Tout sa yo se travay biwo Etnoloji. Men akoz pwoblèm bidjè, nou kontante nou fè konferans, kòlòk -te gen youn sou Jacques Roumain- ak vant siyati.
L.N : Nou konnen Bilten biwo a, ki se kote yo pibliye rechèch ki fèt nan domèm kilti ak akeyoloji, te gen difikilte pou l te parèt tou tan. Eske administrasyon pa w la rive rezoud pwoblèm sa ?
Suze Mathieu : Pou moman sa bilten biwo Etnoloji a kanpe ; nou gen materyèl pou nou rekòmanse fonksyone. Men nou pa gen direktè teknik ak administratè ki la tout jounen. Pou kesyon bibliyotèk la, nou achte kèk grenn liv tanzantan, men ki pa sifi. Fòk gen travay ki pou fèt pou agrandi lokal la. Erezman ministè kilti ak kominikasyon, aprè anpil demach nou mennen, dakò pou konstwi yon lòt bibliyotèk ak yon lòt espas pou administrasyon biwo a.
L.N : Gouvènman tranzisyon te rekipere plis pase 20 objè akeyolojik nan zile « Iles à Vaches » apre yon fouy akeyolojik 2 konpayi etranje « Carribean Marine ak Sub Sea Reesearch » te fè nan lanmè peyi dayiti. Ansyen minis Magalie Comeau Denis te di objè sa yo sere nan bank santral. Eske objè sa yo transfere nan biwo Etnoloji ?
Suze Mathieu : Mwen pa gen anpil enfòmasyon sou sijè sa. Li posib pou yo toujou nan bank santral. Men mwen pa konn ki moun ki reskonsab fè rechèch sou akeyoloji anba lanmè. Men se pa biwo a. Epi pwoblèm kominikasyon ak òganizasyon se pi gwo feblès leta.
L.N : Genyen yon kontra leta ayisyen te siyen ak 2 konpayi etranje pou eksplwate richès akeyolojik anba lanmè. Ou gen lòt done sou kesyon sa ? Ki lès kap jere anba lanmè peyi a?
Suze Mathieu : Mwen pa gen done sou dosye sa tou. Depi m monte nan tèt biwo a, pa gen ankenn enfòmasyon konsa ki vin jwenn mwen.
L.N : Nan yon entèviou Le Nouvelliste te fè, sa gen 2 lane, Louis Lecoin ki se responsab seksyon mize nan Biwo Etnoloji a te di moun te kòmanse ap piye sit akeyolojik Puerto Real ak Bas Saline yo. Li te mande leta pou l te fè entèvansyon sou sit sa yo. Kòman sitiyasyon an ye jounen jodi a ?
L.N : Yon leta ki pa ka kontwole fontyèl, ki kite se lòt nasyon k'ap veye l, kijan w pral mande l pou kontwole sit akeyolojik ki pa men m yon priyorite pou li. Yon lòt siy ki montre tout bon vre solisyon peyi a pa pou demen, si nou kontinye ap fè politik men m jan n'ap fèl pandan plis pase 2 sièk.
(Pawòl sa yo se Nélio Joseph ki ranmase yo)
neliojoseph@yahoo.fr


text:
Yon gwoup jèn ayisyen ki chaje ak talan e konpetans nan domèn tankou kominikasyon, pwodiksyon odyo-vizyèl , grafism mete sou pye yon jèn òganizasyon ki rele “Elite Communication” .
Antrepriz sa a vize fòme jèn nan plizyè domèn e ofri piblik ayisyen yon pwodui tou nèf nan yon nivo pwofesyonèl .
Responsab di nou , yo deja mete sou mache a yon pwodui avèk yon standa entènasyonal .
Ekip sa a travay tou ak òganizasyon « Jeunesse et Democratie », yon lòt òganisation jèn ki nan lòt domèn fòmasyon. Jeff Fleuridor , youn nan fondatè Elite Communication ann Ayiti, te envite Jacquelin Bélizaire nan Fowòm Jèn.
Klike sou ikon agoch la pou koute edisyon Fowòm Jèn sa a ak Jeff Fleuridor


text:
Nan mond kote teknoloji enfòmasyon ak kominikasyon yo an revolisyon pèmanant, diferans ant vityèl ak reyèl ap ratresi pi plis chak jou. Yon reyalite imajine, envante kab pran gwo enpòtans menmjan ak yon reyalite tout bon.
Apre kokennchenn tranblemantè ki te ravaje Ayiti an janvye 2010 la, bri te kouri pou fè konprann soukous ki te simen lanmò a pat senp. Yon vèsyon te mete an kòz esperyans k ap fèt nan Etazini.
Kesyon sa a rebondi, Harold.
Gotson, sit entènèt magazin ameriken ki spesyalize nan zafè nouvo teknoloji, Wired, Wired.com pale de Ayiti semèn sa nan seksyon Danger Room (Chanm Danje) ki trete de sa ki gen awè ak kesyon sekirite nasyonal peyi Etazini.
Atik lan ki sòti anba plim jounalis Arikia Milikan nan jounen 20 mas 2012 lan, pale de yon rimè pèsistan ki ta vle fè kwè ke tranbleman de tè 12 janvye 2010 lan ansanm ak lòt soukous ki kontinye ap brase bil peyi-a jouk jounen jodi-a, ta va yon zak Ameriken, nan eksperyans gwo kalib ke yo ta va ap mennen nan zòn lan pou fouye yon tinel ki ta va konekte tout zile Karayib la ak peyi Etazini ansanm ak peyi Venezuela.
Nan atik sa ki rele "No, U.S. Mole-Men Are Not Causing Haiti’s Earthquakes" (Ki vle di literalman, "Non, Etazini pa dèyè tranbleman de tè peyi Dayiti yo"), otè-a esplike kouman rimè-a vinn jwenn li pandan ke li tap fè la desant kay fanmi li Petyon-Vil. Li fè konnen ke li te tèlman sezi tande rimè sa ke li te deside envestige.
Alòs sa Arikia Milikan vinn dekouvri, sè ke sous rimè sa se ta va yon kanular (yon blag) ki te chita nan yon atik sou sit Wikia (Yon sit ke Jimmy Wales, fondatè Wikipedia-a te fonde an 2004). Atik tèt chaje sa, ki byen ekri e ki byen ilistre, kapab konvenk yon moun ki ap li l’ ke genyen yon travay ki ap fèt nan zòn lan efektivman, sòf ke se pat vre, e sit lan di l’ kounyeya.
Atik sa, ki parèt 10 fevriye 2010, fè plis pase 1 an sou sit lan avan yo vinn mete yon avètisman an wouj, pou demanti pwojè-a ansanm ak reyalite l’. Se nan dat 27 out 2011, ke yo vinn plase avètisman-an pou eseye bloke rimè-a. Men dega yo te deja fèt, e anpil moun rete kwè posibilite tinel sa ta va egziste.
Se pa premye kanular dimansyon sa nou wè, nou ka sonje zafè dèt Lafrans genyen pou Ayiti e ke li ta pral remèt, swadizan, an jiyè 2010.
Se petèt la, nou genyen pou nou reflechi sou enpòtans laprès ki ap founi enfòmasyon ke li kapab verifye fas ak yon entènèt ki souvman kapab fasilman debride.
Pou plis enfòmasyon, chache Florida Haiti Interstate Tunnel kididonk Florida Haiti Interstate Tunnel.
Pou Koneksyon sete Harold
Mèsi Harold
……..
Lè yo konsidere enpòtans TIC yo k ap ranfòse san rete, kesyon ap poze sou aspè jewopolitik ki konsène teknoloji sa yo.
Presizeman, tèm sa a se te sijè yon konferans ki fèt semèn pase nan kad « festival Geopolitique » nan Grenob en Frans.
Espesyalis ki te la pou abòde sijè a, se Francis Pisani, Pierre Buhler, Olivier Kempf ak Jean-François Fiorina. Animatè konferans la, se te Zyad Malouf, ki fè pwogram Atelier des Médias sou RFI.
Espesyalis yo fé konprann, nan moman kounye a, li nesesè pou syans ki etidye kesyon geopolitik panche sou aspè ki konsène TIC yo. Fòk syans sa a entegre TIC yo nan analiz li.
Poukisa ? Paske, dapre espesyalis yo, reyalite teknolojik yo kondisyone sa k ap pase nan lemond. Kèk done montre sa :
Dabò : fason kab soumaren fib optik yo ap distribye. Ki peyi ki konekte oubyen k ap chèche konekte ansanm ? Repons kesyon sa a kab pote anpil enfòmasyon pou moun konprann enterè jewostratejik yo.
Lòt eleman : Antrepriz ki gen plis vale nan labous atravè lemond, se Apple, yon konpayi enfòmatik.
Moun ki pi rich nan lemond, se meksiken Carlos Slim, ki bati fòtin li sou telekominikasyon.
Nan domèn politik, espesyalis yo raple tout boulvès ki souke mond arab la soti 2009 rive kounye a. Yo site ka Iran, Tinizi, Ejip, rive jis nan Siri Jodi a. Pandan tout period sa yo, anpil fwa, menm laprès te blije rete branche sou rezo sosyal yo pou jwenn enfòmasyon, ki sikile apati telefòn pòtab.
Yo wè tou, mouvman sosyal yo ap pran lòt oryantasyon nan fason yo kòdone manifestasyon yo. Yon egzanp se mouvman endiye yo, ki pran pye nan divès kapital atravè lemond, pami yo Wasington, kote manifestan yo leve kanpe kont sistèm kapitalis la.
Gen anpil lòt egzanp ki montre enpòtans teknoloji yo nan kesyon jewostratejik. Paregzanp, si Facebook te yon peyi, li t ap twazyèm teritwa ki gen plis moun sou li. 800 milyon moun.
Petèt fò nou konsidere tou fason yon zouti tankou Wikileaks vin boulvèse zafè sous enfòmasyon sou plan mondyal ak kab diplomatik li yo.
Julian Assange, ki se prensipal fondatè sit Wikileaks la, ta gen entansyon pou poze kandidati l pou senatè an Ostrali, dapre enfòmasyon ki sikile sou Twitter.


text:
Nan peyi Ejipt, nèg maske tire sou manifestan ki te reyini nan kapital ejypsyèn nan vil Lekèr; 9 moun blese nan moman patizan ak opozan Prezidan Mohamed Morsi prepare pou manifestasyon de mas rival.
Otorite ak temwen yo di nèg ak zam yo pa idantifye tire manifestan yo sou plas Tahrir la nan vil Le Kèr. Bò mitan jounen an, plas la te kalm avèk tan yo ki te toujou rete nan sant la e kantite moun ki te reyini nan zòn nan ralanti.
Lidè opozisyon yo ap mete presyon sou msye Morsi pou l anile yon referandòm konstitisyonèl ki fikse pou samdi k ap vini an.


text:
Ann Ejipt, Mohamed Morsi dekrete yon 30 jou eta dijans nan 3 pwovens ki nan kè mouvman anti-gouvènmatal ki lakoz 50 moun mouri nan jou k sot pase la a.
Prezidan Morsi pran lapawòl yè swa sou televizyon leta a kote li pran yon pakèt desizyon pou fè fas ak mouvman vyolans kap sakaje peyi-a kote moun kontinye ap mouri .
Prezidan Morsi deklare : « Apre mwen finn li konstitisyon, mwen pran desizyon m. Premyèman , mwen dekrete yon eta dijans 30 jou nan Port Said, Ismailia ak Suez. Kouvre fe sa a ap kòmanse lendi 28 janvye a a minui . Dezyèman , kouvre-fe fe a ap kòmanse a 9 vè pou l fini a 6 zè dimanten pandan eta dijans la."
Prezidan te tou pwofite pou lanse apèl pou yon dyalòg nasyonal pandan l ap envite gwoup ak polisyen nan opozisyon an pou vinn fè chita-tande Jodi lendi 28 janvye a. Apre diskou prezidan an , manifestan yo te rasanble nan Ismailia ak Suez pou yon lot mouvman kont prezidan Morsi.
Nan Ismailia, manifestan te antre nan lese-frape ak lapolis ki li menm te reponn ak gaz lakrimojèn.
Responsab medikal yo fè konnen emeut mòtèl ki te eklate dimanch27 janvye a nan vil Port Said ki nan nò peyi a pou yon dezyèm jounen youn dèyè lòt , te lakoz lanmò 3 moun e gen 400 lòt pou pi piti ki blese.
Vyolans dimanch la te kòmanse lè plizyè milye rezidan nan Port Said te fè yon lantèman pou omwen 33 moun ki te pèdi la vi yo yon jou anvan nan batay ki te dewoule nan lari ant manifestan anti-gouvenmantal yo ak la polis.


text:
Zedi 21 Fevriye, inpe partou dan lemond ek dan Moris, nou pou selebre Zourne Internasional Lang Maternel. Li enn zoli lokazion pou fer enn gro-plan lor dernie inovasion ki finn ena dan nou peizaz radio-televizion, setadir kreasion Senn Kreol ek Bhojpuri Channel.
Pou tou bann Morisien ki finn touletan krwar dan nesesite rekonet ek valoriz sa de prinsipal lang popiler ek maternel la, li pa fer okenn dout ki lansman sa de senn-la reprezant enn avansman progresis ek nasionalis bien for lor plan kiltirel ek sosial. Nou salie inisiativ bann dimounn ki finn rann sa posib e nou donn zot nou lankourazman.
Dan nou bann prosin edision, nou pou ena sirman boukou pou dir lor konteni sa de senn-la (sirtou lor Senn Kreol) anterm propozision, sigzesion, kritik, lide kolaborasion, etc. Me pou zordi, anou donn laparol detrwa dimounn-kle ki deryer sa (r)evolision-la. Nou ena trwa invite zordi. Dabor, Dan Callikan, direkter MBC. Answit, David Boodnah, responsab prodiksion lor plan lokal. Pou fini, Sandra Mayotte, animatris ek responsab Senn Kreol. (Tou bann propo finn rekeyir par noumem personelman).
mo bien content ki 2 nouvels chaines la fine largue!!!mais simple ti commentaires apart sega ek programmes seychelloise Moris pa produire kitchose en creole!!!! bisin passe inpe ban film ki ban realisateur morisienn ine fer, ban lezot realisation ki fer par ban artiste humoristik, ect.... Chaine Bhojpury li plis etoffee!!!


text:
O Meksik, rezilta yon ankèt montre se yon anpilman gaz nan yon tiyo ki te pwovoke eksplozyon ki te fèt, semèn pase a, nan katye-jeneral pi gwo konpayi petwòl pey -a, an palan de konpayi petwòl nasyonal la, PEMEX.
Minis jistis meksiken an, Jesus Murillo Karam, pale ak laprès lendi 4 fevriye 2013 la pou l di ankèt la montre yon kout-sikui elektrik te fèt nan zòn kote gaz la te anpile a, nan bezment lokal konpayi a. Daprè li toujou, sanble sete gaz metàn.
Misye Murillo Karam deklare:
“Ekspozyon an lakoz yon gwo pati nan batiman an tonbe. E, tankou m te di sa o-kòmansman, se efondreman gwo pati sa a nan bilding nan, ki lakoz tout lanmò sa yo. Men sa, se rezilta preliminè ankèt la ki pèmèt nou idantifye koz trajedi a.
San di pètèt, gen anpil travay ki rete pou fèt toujou anvan pou n rive idantifye koz egzat eksplozyon an, ki kote tout bagay te kòmanse epi fikse responsablite yo, si sa nesesè."
Minis Murillo Karam fini pa di pa genyen okenn tras eksplozyon sou anplasman aksidan an, tankou sa yon moun te ka jwenn sou plas yon gwo dife ke yon bonm, pa egzanp, ta koze.